title: Byla T-595/13: 2014 m. gruodžio 4 d. Bendrojo Teismo sprendimas byloje BSH/VRDT – LG Electronics (compressor technology) (Bendrijos prekių ženklas — Protesto procedūra — Vaizdinio Bendrijos prekių ženklo „compressor technology“ paraiška — Ankstesni žodiniai nacionaliniai prekių ženklai KOMPRESSOR — Santykinis atmetimo pagrindas — Dalinis atsisakymas įregistruoti — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               26.1.2015

               LT

               Europos Sąjungos oficialusis leidinys

               C 26/27

         2014 m. gruodžio 4 d. Bendrojo Teismo sprendimas byloje BSH/VRDT – LG Electronics (compressor technology)

   (Byla T-595/13) (1)

   ((Bendrijos prekių ženklas - Protesto procedūra - Vaizdinio Bendrijos prekių ženklo „compressor technology“ paraiška - Ankstesni žodiniai nacionaliniai prekių ženklai KOMPRESSOR - Santykinis atmetimo pagrindas - Dalinis atsisakymas įregistruoti - Galimybė supainioti - Reglamento (EB) Nr. 207/2009 8 straipsnio 1 dalies b punktas))
   (2015/C 026/33)
   Proceso kalba: vokiečių

      Šalys

      Ieškovė: BSH Bosch und Siemens Hausgeräte GmbH (Miunchenas, Vokietija), atstovaujama advokato S. Biagosch

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama M. Fischer ir A. Folliard-Monguiral

      Kita procedūros VRDT apeliacinėje taryboje šalis, įstojusi į bylą Bendrajame Teisme: LG Electronics, Inc. (Seulas, Pietų Korėja)

      Dalykas

   Ieškinys dėl 2013 m. rugsėjo 5 d. VRDT pirmosios apeliacinės tarybos sprendimo (byla R 1176/2012-1), susijusio su protesto procedūra tarp LG Electronics, Inc. ir BSH Bosch und Siemens Hausgeräte GmbH.

      Rezoliucinė dalis

               1.

               Atmesti ieškinį.

               2.

               Priteisti iš BSH Bosch und Siemens Hausgeräte GmbH bylinėjimosi išlaidas.

      (1)  OL C 39, 2014 2 8.


title: Byla C-521/08: 2009 m. liepos 1 d. Teisingumo Teismo pirmininko nutartis byloje Europos Bendrijų Komisija prieš Airiją

text:
               21.11.2009

               LT

               Europos Sąjungos oficialusis leidinys

               C 282/32

         2009 m. liepos 1 d. Teisingumo Teismo pirmininko nutartis byloje Europos Bendrijų Komisija prieš Airiją

   (Byla C-521/08) (1)

   2009/C 282/58

      Proceso kalba: anglų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 32, 2009 2 7.


title: Byla T-87/04 2006 m. spalio 10 d. Pirmosios instancijos teismo sprendimas Arranz Benitez prieš Parlamentą ( Pareigūnai — Atlyginimas — Bendras faktinis vaikų išlaikymas dviems pareigūnams nutraukus santuoką — Atsižvelgimas apskaičiuojant neapmokestinamąsias pajamas )

text:
               16.12.2006

               LT

               Europos Sąjungos oficialusis leidinys

               C 310/12

         2006 m. spalio 10 d. Pirmosios instancijos teismo sprendimas Arranz Benitez prieš Parlamentą

   (Byla T-87/04) (1)

   („Pareigūnai - Atlyginimas - Bendras faktinis vaikų išlaikymas dviems pareigūnams nutraukus santuoką - Atsižvelgimas apskaičiuojant neapmokestinamąsias pajamas“)
   (2006/C 310/21)
   Proceso kalba: prancūzų
   Šalys
   Ieškovė: Milagros Irène Arranz Benitez (Briuselis, Belgija), atstovaujama advokatų S. Orlandi, A. Coolen, J.-N. Louis ir É. Marchal

      Atsakovas: Europos Parlamentas, atstovaujamas M. Mustapha-Pascha ir L. Knudsen
   Bylos dalykas
   2003 m. balandžio 15 d. Parlamento sprendimo panaikinimas tiek, kiek juo nuo kitų metų gegužės 1 d. pakeičiama ieškovės teisė į neapmokestinamąsias pajamas dėl išlaikomų vaikų.
   Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 106, 2004 4 30.


title: Byla T-237/13: 2014 m. liepos 7 d. Bendrojo Teismo nutartis byloje SCA Tissue France/Komisija (Ieškinys dėl panaikinimo — Aplinka — Direktyva 94/62/EB — Pakuotės ir pakuočių atliekos — Direktyva 2013/2/ES — Ritiniai, vamzdeliai ir cilindrai, apvynioti lanksčia medžiaga — Tiesioginio poveikio nebuvimas — Nepriimtinumas)

text:
               15.9.2014

               LT

               Europos Sąjungos oficialusis leidinys

               C 315/56

         2014 m. liepos 7 d. Bendrojo Teismo nutartis byloje SCA Tissue France/Komisija

   (Byla T-237/13) (1)

   ((Ieškinys dėl panaikinimo - Aplinka - Direktyva 94/62/EB - Pakuotės ir pakuočių atliekos - Direktyva 2013/2/ES - Ritiniai, vamzdeliai ir cilindrai, apvynioti lanksčia medžiaga - Tiesioginio poveikio nebuvimas - Nepriimtinumas))
   2014/C 315/95
   Proceso kalba: prancūzų

      Šalys

      Ieškovė: SCA Tissue France (Bua Kolombas, Prancūzija), atstovaujama advokatų J.-M. Leprêtre ir N. Chahid-Nouraï

      Atsakovė: Europos Komisija, atstovaujama A. Alcover San Pedro ir J.-F. Brakeland

      Dalykas

   Prašymas panaikinti 2013 m. vasario 7 d. Komisijos direktyvą 2013/2/ES, kuria iš dalies keičiamas Europos Parlamento ir Tarybos direktyvos 94/62/EB dėl pakuočių ir pakuočių atliekų I priedas (OL L 37, p. 10), tiek, kiek Komisija įrašė ritinius, vamzdelius ir cilindrus, apvyniotus lanksčia medžiaga, išskyrus tuos, kurie skirti naudoti gamybos įrangoje ir nenaudojami pateikiant produktą kaip pardavimo vienetą, į kriterijų, skirtų paaiškinti „pakuotės“ sąvoką, pavyzdžių sąrašą.

      Rezoliucinė dalis

               1.

               Atmesti ieškinį kaip nepriimtiną.

               2.

               SCA Tissue France padengia savo ir Europos Komisijos patirtas bylinėjimosi išlaidas.

      (1)  OL C 171, 2013 6 15.


title: 2004 m. gruodžio 10 d. Pirmosios Instancijos Teismo nutartis Byloje T-261/03 Euro Style '94 Srl prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Protesto procedūra — Paraiška figūriniam prekių ženklui su žodiniu elementu „GLOVE“ — Nacionaliniai ir tarptautiniai figūriniai ir žodiniai prekių ženklai „GLOVE“ — Santykinis atsisakymo registruoti prekių ženklą pagrindas — Reglamento Nr. 40/94 8 straipsnio 1 dalies b punktas — Akivaizdžiai teisiškai nepagrįstas ieškinys)

text:
               19.3.2005

               LT

               Europos Sąjungos oficialusis leidinys

               C 69/15

      PIRMOSIOS INSTANCIJOS TEISMO NUTARTIS

   2004 m. gruodžio 10 d.
   Byloje T-261/03 Euro Style '94 Srl prieš Vidaus rinkos derinimo tarnybą (prekių ženklams ir pramoniniam dizainui) (VRDT) (1)

   (Bendrijos prekių ženklas - Protesto procedūra - Paraiška figūriniam prekių ženklui su žodiniu elementu „GLOVE“ - Nacionaliniai ir tarptautiniai figūriniai ir žodiniai prekių ženklai „GLOVE“ - Santykinis atsisakymo registruoti prekių ženklą pagrindas - Reglamento Nr. 40/94 8 straipsnio 1 dalies b punktas - Akivaizdžiai teisiškai nepagrįstas ieškinys)
   (2005/C 69/30)
   Proceso kalba: anglų
   Byloje T-261/03 Euro Style '94 Srl, įsteigta Baretta (Italija), atstovaujama advokato G. Pica, nurodžiusio adresą dokumentams įteikti Liuksemburge, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą J. Laporta Insa ir A. Folliard-Monguiral, įstojusi į bylą VRDT Apeliacinėje taryboje šalis RCN-Companhia de Importaçao e Esportaçao de Texteis, LDA, įsteigta Oeiras (Portugalija), dėl ieškinio dėl VRDT antrosios apeliacinės tarybos 2003 m. gegužės 19 d. sprendimo (R 67/2001-2), susijusio su protesto procedūra tarp RCN-Companhia de Importaçao e Esportaçao de Texteis, LDA prieš Euro Style '94 Srl, Pirmosios instancijos teismas (antroji kolegija), kurį sudaro kolegijos pirmininkas J. Pirrung, teisėjai N. J. Forwood ir S. S. Papasavvas; sekretorius H. Jung, 2004 m. gruodžio 10 d. priėmė nutartį, kurios rezoliucinėje dalyje nurodyta:

               1)

               Atmesti ieškinį.

               2)

               Priteisti iš ieškovo bylinėjimosi išlaidas.

      (1)  OL C 264, 2003 11 1.


title: Byla C-458/13: 2013 m. rugpjūčio 19 d. Bundesgerichtshof (Vokietija) pateiktas prašymas priimti prejudicinį sprendimą byloje Andreas Grund, veikiantis kaip SR-Tronic GmbH turto administratorius bankroto byloje, ir kt. prieš Nintendo Co. Ltd. ir Nintendo of America Inc.

text:
               23.11.2013

               LT

               Europos Sąjungos oficialusis leidinys

               C 344/43

         2013 m. rugpjūčio 19 d.Bundesgerichtshof (Vokietija) pateiktas prašymas priimti prejudicinį sprendimą byloje Andreas Grund, veikiantis kaip SR-Tronic GmbH turto administratorius bankroto byloje, ir kt. prieš Nintendo Co. Ltd. ir Nintendo of America Inc.

   (Byla C-458/13)
   2013/C 344/74
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys pagrindinėje byloje

      Atsakovai ir kasatoriai: Andreas Grund, veikiantis kaip SR-Tronic GmbH turto administratorius bankroto byloje, Jürgen Reiser, Dirk Seidler

      Ieškovės ir kitos kasacinio proceso šalys: Nintendo Co. Ltd., Nintendo of America Inc.

      Prejudicinis klausimas

   Ar Direktyvos 2001/29/EB (1) 1 straipsnio 2 dalies a punktas draudžia taikyti nacionalinę nuostatą (šioje byloje — UrhG (Gesetz über Urheberrecht und verwandte Schutzrechte (Autorių ir gretutinių teisių apsaugos įstatymas)) 95a straipsnio 3 dalis), kuria į nacionalinę teisę perkelta Direktyvos 2001/29/EB 6 straipsnio 2 dalis, jei nagrinėjama technine priemone saugomi ne tik kūriniai ar kiti objektai, bet ir kompiuterinės programos?

      (1)  2001 m. gegužės 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230).


title: Byla C-539/11: 2011 m. spalio 21 d. Consiglio di Giustizia Amministrativa per la Regione siciliana (Italija) pateiktas prašymas priimti prejudicinį sprendimą byloje Ottica New Line di Accardi Vincenzo prieš Comune di Campobello di Mazara

text:
               17.12.2011

               LT

               Europos Sąjungos oficialusis leidinys

               C 370/20

         2011 m. spalio 21 d.Consiglio di Giustizia Amministrativa per la Regione siciliana (Italija) pateiktas prašymas priimti prejudicinį sprendimą byloje Ottica New Line di Accardi Vincenzo prieš Comune di Campobello di Mazara

   (Byla C-539/11)
   2011/C 370/33
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Giustizia Amministrativa per la Regione siciliana (Italija)

      Šalys pagrindinėje byloje

      Apeliantė: Ottica New Line di Accardi Vincento

      Atsakovė apeliaciniame procese: Comune di Campobello di Mazara

      Kita šalis apeliaciniame procese: Fotottica Media Vision di Luppino Natale Fabrizio e c. s.n.c.

      Prejudiciniai klausimai

               1.

               Ar Europos Sąjungos teisė, kuria reglamentuojama įsisteigimo laisvė ir laisvė teikti paslaugas, turi būti aiškinama taip, jog imperatyvų bendrojo intereso pagrindą, susijusį su reikalavimu apsaugoti žmonių sveikatą, atitinka nacionalinės teisės nuostata — šiuo atveju 2004 m. Sicilijos autonominio regiono įstatymo Nr. 12 1 straipsnis, pagal kurią optikos parduotuvių vienos valstybės narės teritorijoje (šioje byloje — tokios teritorijos dalyje) įsteigimui taikomi gyventojų tankumo ir atstumo tarp parduotuvių apribojimai, kurie in abstracto yra nurodytų pagrindinių laisvių pažeidimas?

               2.

               Jei į ankstesnį klausimą būtų atsakyta teigiamai, ar, atsižvelgiant į Europos Sąjungos teisę, turi būti laikoma, kad gyventojų tankumo apribojimas (viena parduotuvė aštuoniems tūkstančiams gyventojų) ir atstumo apribojimas (trys šimtai metrų nuo vienos iki kitos parduotuvės), nustatyti 2004 m. Sicilijos autonominio regiono įstatyme Nr. 12 optikos parduotuvių įsteigimui regiono teritorijoje, yra tinkami norint pasiekti nurodytą imperatyvų bendrojo intereso pagrindą atitinkantį tikslą?

               3.

               Jei į pirmąjį klausimą būtų atsakyta teigiamai, ar, atsižvelgiant į Europos Sąjungos teisę, gyventojų tankumo apribojimas (viena parduotuvė aštuoniems tūkstančiams gyventojų) ir atstumo apribojimas (trys šimtai metrų nuo vienos iki kitos parduotuvės), nustatyti 2004 m. Sicilijos autonominio regiono įstatyme Nr. 12 optikos parduotuvių įsteigimui regiono teritorijoje, yra proporcingi, t. y. ne per griežti, atsižvelgiant į siekiamą nurodytą imperatyvų bendrojo intereso pagrindą atitinkantį tikslą?


title: Byla C-111/16: 2016 m. vasario 24 d. Tribunale di Udine (Italija) pateiktas prašymas priimti prejudicinį sprendimą baudžiamojoje byloje prieš Giorgio Fidenato ir kt.

text:
               30.5.2016

               LT

               Europos Sąjungos oficialusis leidinys

               C 191/8

         2016 m. vasario 24 d.Tribunale di Udine (Italija) pateiktas prašymas priimti prejudicinį sprendimą baudžiamojoje byloje prieš Giorgio Fidenato ir kt.
   (Byla C-111/16)
   (2016/C 191/10)
   Proceso kalba: italų

      Prašymą priimti prejudicinį sprendimą pateikęs teismas

      Tribunale di Udine

      Šalys pagrindinėje baudžiamojoje byloje

   Giorgio Fidenato, Leandro Taboga ir Luciano Taboga

      Prejudiciniai klausimai

               1.

               Ar pagal Reglamento Nr. 178/2002 (1) 54 straipsnio 1 dalį Komisija, gavusi valstybės narės prašymą, privalo, net jeigu mano, jog konkretaus maisto ir pašaro atveju nekyla didelė ir akivaizdi rizika žmonių ir gyvūnų sveikatai bei aplinkai, priimti priemones pagal Reglamento Nr. 178/2002 53 straipsnį?

               2.

               Ar tuo atveju, jeigu Komisija pateikia prašančiajai valstybei narei savo vertinimą, kuris prieštarauja minėtos valstybės narės prašymui, nes juo teoriškai paneigiama būtinybė imtis priemonių kilus pavojui, ir todėl nepriima tos valstybės narės prašomų priemonių kilus pavojui pagal Reglamento Nr. 1829/2003 (2) 34 straipsnį, prašymą pateikusi valstybė narė gali pagal Reglamento Nr. 178/2002 53 straipsnį imtis laikinų priemonių?

               3.

               Ar su atsargumo principu susiję argumentai, neturintys nieko bendra su didelės ir akivaizdžios rizikos žmonių ir gyvūnų sveikatai bei aplinkai, naudojant tam tikrą maistą ar pašarus, kriterijais, gali pateisinti valstybės narės priimtas priemones kilus pavojui pagal Reglamento Nr. 1829/2003 34 straipsnį?

               4.

               Ar tada, kai aišku ir akivaizdu, kad Europos Komisija nustatė, jog neįvykdytos esminės priemonių kilus pavojui priėmimo sąlygos dėl tam tikro maisto ar pašaro, o toks vertinimas vėliau buvo patvirtintas EMST mokslinėje nuomonėje ir raštu pateiktas prašančiajai valstybei narei, valstybė narė gali ir toliau palikti galioti laikinas priemones kilus pavojui ir (arba) pratęsti tokių laikinų priemonių kilus pavojui galiojimą tuo atveju, kai jau pasibaigęs laikotarpis, kuriam jos buvo priimtos?

      (1)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, p. 1; 2004 m. specialusis leidimas lietuvių k., 15 sk., 6 t., p. 463).

      (2)  2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, p. 1; 2004 m. specialusis leidimas lietuvių k., 13 sk., 32 t., p. 432).


title: Byla C-226/15 P: 2015 m. gegužės 18 d. Apple and Pear Australia Ltd, Star Fruits Diffusion pateiktas apeliacinis skundas dėl 2015 m. kovo 25 d. Bendrojo Teismo (ketvirtoji kolegija) priimto sprendimo byloje T-378/13 APAL ir Star Fruit/VRDT

text:
               3.8.2015

               LT

               Europos Sąjungos oficialusis leidinys

               C 254/7

         2015 m. gegužės 18 d.Apple and Pear Australia Ltd, Star Fruits Diffusion pateiktas apeliacinis skundas dėl 2015 m. kovo 25 d. Bendrojo Teismo (ketvirtoji kolegija) priimto sprendimo byloje T-378/13 APAL ir Star Fruit/VRDT

   (Byla C-226/15 P)
   (2015/C 254/10)
   Proceso kalba: prancūzų

      Šalys

      Apeliantės: Apple and Pear Australia Ltd, Star Fruits Diffusion, atstovaujamos advokatų T. de Haan ir P. Péters

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui)

      Apeliančių reikalavimai

               —

               Panaikinti 2015 m. kovo 25 d. Europos Sąjungos Bendrojo Teismo sprendimą byloje T-378/13, EU:T:2015:186, tiek, kiek juo atmestas apeliančių ieškinys, kuriuo siekta pakeisti 2013 m. gegužės 29 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1215/2011-4.

               —

               Pakeisti 2013 m. gegužės 29 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1215/2011-4 taip, kad apeliacija, kurią apeliantės pateikė šiai tarybai, būtų pripažinta pagrįsta, ir todėl būtų patenkintas apeliančių protestas dėl Bendrijos prekių ženklo ENGLISH PINK Nr. 8610768 registracijos.

               —

               Nurodyti Tarnybai padengti visas išlaidas, kurias apeliantės patyrė per apeliacinėje ir pirmojoje instancijose.

      Apeliacinio skundo pagrindai ir pagrindiniai argumentai

   Grįsdamos apeliacinį skundą apeliantės remiasi šiais pagrindais.
   Pirma, apeliantės tvirtina, kad tiek Bendrasis Teismas, tiek ir Apeliacinė taryba pažeidė bendrąjį res judicata principą, kiek tai susiję su sprendimu, kurį Bendrijos prekių ženklų teismas priėmė ginče tarp tų pačių šalių pagal Tarybos reglamentą (EB) Nr. 207/2009 dėl Bendrijos prekių ženklo (1), bei bendruosius teisinio saugumo, gero administravimo ir teisėtų lūkesčių apsaugos principus.
   Antra, apeliantės kaltina Bendrąjį Teismą pažeidus to paties reglamento 65 straipsnio 3 dalį dėl to, kad nepakeitė Tarnybos sprendimo.
   Galiausiai apeliantės tvirtina, kad kadangi ginčas yra išspręstas, Teisingumo Teismas turėtų taikyti Teisingumo Teismo statuto 61 straipsnio pirmą pastraipą.

      (1)  OL L 78, p. 1.


title: Byla T-242/12: 2015 m. gruodžio 17 d. Bendrojo Teismo sprendimas byloje SNCF/Komisija (Valstybės pagalba — Prancūzijos suteikta pagalba Sernam SCS — Pagalba restruktūrizacijai ir kapitalo atkūrimui, garantijos ir Sernam skolų bendrovei SNCF atsisakymas — Sprendimas, kuriuo pagalba pripažįstama nesuderinama su vidaus rinka — Netinkamas pagalbos panaudojimas — Susigrąžinimas — Ekonominis tęstinumas — Privataus investuotojo kriterijus)

text:
               15.2.2016

               LT

               Europos Sąjungos oficialusis leidinys

               C 59/13

         2015 m. gruodžio 17 d. Bendrojo Teismo sprendimas byloje SNCF/Komisija

   (Byla T-242/12) (1)

   ((Valstybės pagalba - Prancūzijos suteikta pagalba Sernam SCS - Pagalba restruktūrizacijai ir kapitalo atkūrimui, garantijos ir Sernam skolų bendrovei SNCF atsisakymas - Sprendimas, kuriuo pagalba pripažįstama nesuderinama su vidaus rinka - Netinkamas pagalbos panaudojimas - Susigrąžinimas - Ekonominis tęstinumas - Privataus investuotojo kriterijus))
   (2016/C 059/12)
   Proceso kalba: prancūzų

      Šalys

      Ieškovė: Société nationale des chemins de fer français (SNCF) (Paryžius, Prancūzija), atstovaujama advokatų P. Beurier, O. Billard ir V. Landes

      Atsakovė: Europos Komisija, atstovaujama T. Maxian Rusche ir B. Stromsky

      Ieškovės pusėje į bylą įstojusi šalis: Prancūzijos Respublika, iš pradžių atstovaujama D. Colas ir J. Gstalter, po to – D. Colas ir J. Rossi ir galiausiai – D. Colas ir J. Bousin

      Atsakovės pusėje į bylą įstojusios šalys: likviduojama Mory SA (Pantenas, Prancūzija) ir likviduojama Mory Team (Pantenas), atstovaujama advokatų B. Vatier ir F. Loubières

      Dalykas

   Prašymas panaikinti 2012 m. kovo 9 d. Komisijos sprendimą 2012/398/ES dėl valstybės pagalbos SA.12522 (C-37/08) – Prancūzija – Sprendimo Sernam 2 taikymas (OL L 195, p. 19).

      Rezoliucinė dalis

               1.

               Atmesti Société nationale des chemins de fer français (SNCF) ieškinį.

               2.

               La SNCF padengia savo ir Europos Komisijos patirtas bylinėjimosi išlaidas.

               3.

               Prancūzijos Respublika padengia savo bylinėjimosi išlaidas.

               4.

               Mory ir Mory Team padengia savo bylinėjimosi išlaidas.

      (1)  OL C 273, 2012 9 8.


title: Byla T-392/12: 2015 m. vasario 26 d. Bendrojo Teismo nutartis byloje Lavazza/VRDT – Commercialunione prima (LAVAZZA A MODO MIO) (Bendrijos prekių ženklas — Protestas — Protesto atsiėmimas — Poreikio priimti sprendimą nebuvimas)

text:
               27.4.2015

               LT

               Europos Sąjungos oficialusis leidinys

               C 138/48

         2015 m. vasario 26 d. Bendrojo Teismo nutartis byloje Lavazza/VRDT – Commercialunione prima (LAVAZZA A MODO MIO)

   (Byla T-392/12) (1)

   ((Bendrijos prekių ženklas - Protestas - Protesto atsiėmimas - Poreikio priimti sprendimą nebuvimas))
   (2015/C 138/63)
   Proceso kalba: italų

      Šalys

      Ieškovė: Luigi Lavazza SpA (Turinas, Italija), atstovaujama advokatų A. Vanzetti, M. Ricolfi, G. Sironi ir C. Mezzetti

      Atsakovė: Vidaus rinkos derinimo tarnyba (prekių ženklams ir pramoniniam dizainui), iš pradžių atstovaujama F. Mattina, po to – F. Mattina ir N. Bambara, galiausiai –N. Bambara ir P. Bullock

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Commercialunione Prima Srl (Bresas, Italija), atstovaujama advokatų G. Celona ir B. Dosi

      Dalykas

   Ieškinys dėl 2012 m. birželio 26 d. VRDT pirmosios apeliacinės tarybos sprendimo (byla R 124/2011-1), susijusio su protesto procedūra tarp Commercialunione Prima Srl ir Luigi Lavazza SpA.

      Rezoliucinė dalis

               1.

               Nebereikia priimti sprendimo dėl ieškinio.

               2.

               Ieškovė ir į bylą įstojusi šalis padengia savo pačių bylinėjimosi išlaidas, be to, kiekviena jų padengia po pusę atsakovės bylinėjimosi išlaidų.

      (1)  OL C 331, 2012 10 27.


title: Byla C-55/10 P: 2010 m. vasario 2 d. Agencja Wydawniczą Technopol sp. z o.o. pateiktas apeliacinis skundas dėl 2009 m. lapkričio 19 d. Pirmosios instancijos teismo sprendimo sujungtose bylose T-200/07–T-202/07 Agencja Wydawnicza Technopol prieš VRDT (222)

text:
               1.5.2010

               LT

               Europos Sąjungos oficialusis leidinys

               C 113/18

         2010 m. vasario 2 d.Agencja Wydawniczą Technopol sp. z o.o. pateiktas apeliacinis skundas dėl 2009 m. lapkričio 19 d. Pirmosios instancijos teismo sprendimo sujungtose bylose T-200/07–T-202/07 Agencja Wydawnicza Technopol prieš VRDT (222)

   (Byla C-55/10 P)
   2010/C 113/28
   Proceso kalba: lenkų

      Šalys

      Apeliantė: Agencja Wydawniczą Technopol sp. z o.o., atstovaujama D. Rzążewska

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui)

      Apeliantės reikalavimai

               —

               panaikinti 2009 m. lapkričio 19 d. Pirmosios instancijos teismo sprendimą sujungtose bylose T-200/07–T-202/07;

               —

               grąžinti bylą nagrinėti Bendrajam Teismui;

               —

               priteisti iš VRDT bylinėjimosi Teisingumo Teisme išlaidas.

      Apeliacinio skundo pagrindai ir pagrindiniai argumentai

   Apeliantė teigia, kad Pirmosios instancijos teismas pažeidė Prekių ženklų reglamento (1) 7 straipsnio 1 dalies c punktą, nes taikydamas klaidingus teisės kriterijus nusprendė, kad apeliantės prekių ženklų negalima įregistruoti.
   Be to, apeliantės teigimu, Pirmosios instancijos teismas pažeidė Prekių ženklų reglamento 7 straipsnio 1 dalies c punktą, ar šio reglamento 76 straipsnį, ar abi šias nuostatas, tinkamai neatsižvelgęs į Tarnybos praktiką dėl žymenų, sudarytų iš skaitmenų ar žyminčių leidinio turinį, registravimo.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146), pakeistas 2009 m. vasario 26 d. Tarybos reglamentu (EB) Nr. 207/2009 dėl Bendrijos prekių ženklo (Kodifikuota redakcija) (OL L 78, 2009 3 24, p. 1)


title: Byla C-529/11: 2011 m. rugsėjo 17 d. Upper Tribunal (Immigration and Asylum Chamber) London (Jungtinė Karalystė) pateiktas prašymas priimti prejudicinį sprendimą byloje Olaitan Ajoke Alarape, Olukayode Azeez Tijani prieš Secretary of State for the Home Department

text:
               17.12.2011

               LT

               Europos Sąjungos oficialusis leidinys

               C 370/19

         2011 m. rugsėjo 17 d.Upper Tribunal (Immigration and Asylum Chamber) London (Jungtinė Karalystė) pateiktas prašymas priimti prejudicinį sprendimą byloje Olaitan Ajoke Alarape, Olukayode Azeez Tijani prieš Secretary of State for the Home Department

   (Byla C-529/11)
   2011/C 370/31
   Proceso kalba: anglų

      Prašymą priimti prejudicinį sprendimą pateikęs teismas

      Upper Tribunal (Immigration and Asylum Chamber) London

      Šalys pagrindinėje byloje

      Apeliantai: Olaitan Ajoke Alarape, Olukayode Azeez Tijani

      Kita apeliacinio proceso šalis: Secretary of State for the Home Department

      Prejudiciniai klausimai

               1.

               Ar tam, kad vienas iš tėvų turėtų vaiką faktiškai prižiūrinčio vieno iš tėvų statusą ir galėtų įgyti išvestinę teisę gyventi šalyje, susijusią su tuo faktu, kad vyresnis negu 21 metų vaikas naudojasi teise į mokslą pagal Reglamento Nr. 1612/68 12 straipsnį (žr. šiuo metu galiojantį Reglamento (ES) Nr. 492/2011 (1) 10 straipsnį), būtina, kad toks vaikas i) būtų išlaikomas tokio vieno iš tėvų; ii) gyventų su tokiu vienu iš tėvų; ir iii) gautų emocinę paramą iš tokio vieno iš tėvų?

               2.

               Jeigu tam, kad galėtų pasinaudoti tokia išvestine teise gyventi šalyje, vienas iš tėvų neprivalo įrodyti, kad yra visos trys pirma nurodytos aplinkybės; ar pakanka įrodyti, kad tėra viena arba dvi iš šių aplinkybių?

               3.

               Ar kalbant apie pirma nurodytą ii aplinkybę gali būti laikoma, kad pilnametis studijuojantis vaikas tebegyvena su vienu iš tėvų (tėvais), net jeigu toks vaikas negyvena namuose studijų laikotarpiu (išskyrus atostogas ir kai kuriuos savaitgalius)?

               4.

               Ar kalbant apie pirma nurodytą iii aplinkybę būtina, kad vieno iš tėvų teikiama emocinė parama atitiktų tam tikrus kriterijus (t. y., fizinio arba kitokio artumo), ar pakanka, kad tokią paramą sudarytų įprastinis vieno iš tėvų ir pilnamečio vaiko emocinis ryšys?

               5.

               Jeigu asmuo turėjo teisę gyventi ES pagal Reglamento Nr. 1612/68 12 straipsnį (žr. šiuo metu galiojantį Reglamento (ES) Nr. 492/2011 10 straipsnį) nepertraukiamą ilgesnį nei penkerių metų laikotarpį, ar į tokį gyvenimą turi būti atsižvelgiama sprendžiant, ar asmuo gali įgyti teisę nuolat gyventi šalyje pagal Direktyvos 2004/38/EB (2) (Piliečių direktyvos) IV skyrių „Nuolatinio gyvenimo šalyje teisė“ ir gauti leidimo gyventi šalyje kortelę pagal šios direktyvos 19 straipsnį?

      (1)  2011 m. balandžio 5 d. Europos Parlamento ir Tarybos reglamentas (ES) Nr. 492/2011 dėl laisvo darbuotojų judėjimo Sąjungoje (OL L 141, p. 1)

      (2)  2004 m. balandžio 29 d. Europos Parlamento ir Tarybos direktyva 2004/38/EB dėl Sąjungos piliečių ir jų šeimos narių teisės laisvai judėti ir gyventi valstybių narių teritorijoje, iš dalies keičianti Reglamentą (EEB) Nr. 1612/68 ir panaikinanti Direktyvas 64/221/EEB, 68/360/EEB, 72/194/EEB, 73/148/EEB, 75/34/EEB, 75/35/EEB, 90/364/EEB, 90/365/EEB ir 93/96/EEB (OL L 158, p. 77; 2004 m. specialusis leidimas lietuvių k., 5 sk., 5 t., p. 46)


title: 2006 m. sausio 19 d.  Teisingumo Teismo sprendimas (pirmoji kolegija), Byloje C-244/04 Europos Bendrijų Komisija prieš Vokietijos Federacinę Respubliką (Valstybės narės įsipareigojimų neįvykdymas — EB 49 straipsnis — Laisvė teikti paslaugas — Įmonė, įdarbinanti darbuotojus iš trečiųjų šalių — Kitoje valstybėje narėje paslaugas teikianti įmonė — Darbo vizos sistema)

text:
               11.3.2006

               LT

               Europos Sąjungos oficialusis leidinys

               C 60/5

      TEISINGUMO TEISMO SPRENDIMAS

   (pirmoji kolegija)
   2006 m. sausio 19 d.
   Byloje C-244/04 Europos Bendrijų Komisija prieš Vokietijos Federacinę Respubliką (1)

   (Valstybės narės įsipareigojimų neįvykdymas - EB 49 straipsnis - Laisvė teikti paslaugas - Įmonė, įdarbinanti darbuotojus iš trečiųjų šalių - Kitoje valstybėje narėje paslaugas teikianti įmonė - Darbo vizos sistema)
   (2006/C 60/10)
   Proceso kalba: vokiečių
   Byloje C-244/04 dėl 2004 m. birželio 8 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama G. Braun ir E. Traversa, prieš Vokietijos Federacinę Respubliką, atstovaujamą C.-D. Quassowski ir A. Tiemann, Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai N. Colneric, J. N Cunha Rodrigues, M. Ilešič ir E. Levits (pranešėjas), generalinis advokatas L. A. Geelhoed, sekretorius R. Grass, 2006 m. sausio 19 d. priėmė sprendimą, kurio rezoliucinėje dalyje nurodyta:

               1.

               Neapsiribodama reikalavimu, jog kitoje valstybėje narėje įsteigta įmonė, paslaugų teikimui Vokietijos teritorijoje ketinanti komandiruoti darbuotojus, kurie yra trečiųjų valstybių piliečiai, pateiktų paprastą išankstinę deklaraciją ir reikalaudama, kad tokie darbuotojai šioje įmonėje būtų išdirbę mažiausiai vienerius metus, Vokietijos Federacinė Respublika neįvykdė savo įsipareigojimų pagal EB 49 straipsnį.

               2.

               Priteisti iš Vokietijos Federacinės Respublikos bylinėjimosi išlaidas.

      (1)  OL C 228, 2004 9 11.


title: Byla T-181/15: 2016 m. kovo 14 d. Bendrojo Teismo nutartis byloje Sopra Steria Group/Parlamentas (Viešasis paslaugų pirkimas — Parlamento sprendimas pradėti derybų procedūrą be skelbimo apie pirkimą dėl informatikos paslaugų teikimo — Teisės akto atšaukimas — Poreikio priimti sprendimą nebuvimas)

text:
               30.5.2016

               LT

               Europos Sąjungos oficialusis leidinys

               C 191/30

         2016 m. kovo 14 d. Bendrojo Teismo nutartis byloje Sopra Steria Group/Parlamentas

   (Byla T-181/15) (1)

   ((Viešasis paslaugų pirkimas - Parlamento sprendimas pradėti derybų procedūrą be skelbimo apie pirkimą dėl informatikos paslaugų teikimo - Teisės akto atšaukimas - Poreikio priimti sprendimą nebuvimas))
   (2016/C 191/40)
   Proceso kalba: anglų

      Šalys

      Ieškovė: Sopra Steria Group SA (Ansi le Vjė, Prancūzija), atstovaujama advokatų A. Verlinden, R. Martens ir J. Joossen

      Atsakovas: Europos Parlamentas, atstovaujamas L. Tapper Brandberg ir B. Simon

      Dalykas

   Prašymas panaikinti Parlamento sprendimą pradėti derybų procedūrą PE/ITEC-NPE-15.8 be išankstinio skelbimo apie pirkimą dėl informatikos paslaugų teikimo Parlamentui ir kitoms Europos Sąjungos institucijoms ir agentūroms.

      Rezoliucinė dalis

               1.

               Nebereikia priimti sprendimo dėl ieškinio.

               2.

               Priteisti iš Europos Parlamento bylinėjimosi išlaidas.

      (1)  OL C 262, 2015 8 10.


title: Byla C-329/13: 2014 m. gegužės 8 d. Teisingumo Teismo nutartis byloje ( Unabhängiger Verwaltungssenat Wien (Austrija) prašymas priimti prejudicinį sprendimą) Ferdinand Stefan/Bundesministerium für Land- und Forstwirtschaft, Umwelt und Wasserwirtschaft (Procedūros reglamento 99 straipsnis — Direktyva 2003/4/EB — Galiojimas — Visuomenės galimybė susipažinti su informacija apie aplinką — Pareigos atskleisti informaciją apie aplinką išimtis, kai atskleidimas neigiamai paveiktų bet kurio asmens galimybę pasinaudoti teise į teisingą bylos nagrinėjimą — Valstybėms narėms suteikta fakultatyvi galimybė numatyti šią išimtį — SESV 6 straipsnis — Chartijos 47 straipsnio antra pastraipa)

text:
               11.8.2014

               LT

               Europos Sąjungos oficialusis leidinys

               C 261/6

         2014 m. gegužės 8 d. Teisingumo Teismo nutartis byloje (Unabhängiger Verwaltungssenat Wien (Austrija) prašymas priimti prejudicinį sprendimą) Ferdinand Stefan/Bundesministerium für Land- und Forstwirtschaft, Umwelt und Wasserwirtschaft

   (Byla C-329/13) (1)

   ((Procedūros reglamento 99 straipsnis - Direktyva 2003/4/EB - Galiojimas - Visuomenės galimybė susipažinti su informacija apie aplinką - Pareigos atskleisti informaciją apie aplinką išimtis, kai atskleidimas neigiamai paveiktų bet kurio asmens galimybę pasinaudoti teise į teisingą bylos nagrinėjimą - Valstybėms narėms suteikta fakultatyvi galimybė numatyti šią išimtį - SESV 6 straipsnis - Chartijos 47 straipsnio antra pastraipa))
   2014/C 261/09
   Proceso kalba: vokiečių

      Prašymą priimti prejudicinį sprendimą pateikęs teismas

   Unabhängiger Verwaltungssenat Wien

      Šalys

      Ieškovas: Ferdinand Stefan

      Atsakovė: Bundesministerium für Land- und Forstwirtschaft, Umwelt und Wasserwirtschaft

      Rezoliucinė dalis

   Išnagrinėjus pateiktus klausimus nenustatyta nieko, kas galėtų daryti poveikį 2003 m. sausio 28 d. Europos Parlamento ir Tarybos direktyvos 2003/4/EB dėl visuomenės galimybės susipažinti su informacija apie aplinką ir panaikinančios Tarybos direktyvą 90/313/EEB galiojimui.

      (1)  OL C 274, 2013 9 21.


title: Byla C-64/11: 2013 m. balandžio 25 d. Teisingumo Teismo (antroji kolegija) sprendimas byloje Europos Komisija prieš Ispanijos Karalystę (Valstybės įsipareigojimų neįvykdymas — Įsisteigimo laisvė — SESV 49 straipsnis — Apribojimai — Mokesčių teisės aktai — Negautų pajamų apmokestinimas nedelsiant — Bendrovės būstinės perkėlimas, nuolatinės buveinės veiklos nutraukimas arba jos turto perkėlimas)

text:
               15.6.2013

               LT

               Europos Sąjungos oficialusis leidinys

               C 171/2

         2013 m. balandžio 25 d. Teisingumo Teismo (antroji kolegija) sprendimas byloje Europos Komisija prieš Ispanijos Karalystę

   (Byla C-64/11) (1)

   (Valstybės įsipareigojimų neįvykdymas - Įsisteigimo laisvė - SESV 49 straipsnis - Apribojimai - Mokesčių teisės aktai - Negautų pajamų apmokestinimas nedelsiant - Bendrovės būstinės perkėlimas, nuolatinės buveinės veiklos nutraukimas arba jos turto perkėlimas)
   2013/C 171/03
   Proceso kalba: ispanų

      Šalys

      Ieškovė: Europos Komisija, atstovaujama J. Baquero Cruz ir R. Lyal

      Atsakovė: Ispanijos Karalystė, atstovaujama A. Rubio González ir M. Muñoz Pérez

      Atsakovės pusėje į bylą įstojusios šalys: Vokietijos Federacinė Respublika, atstovaujama T. Henze ir K. Petersen, Prancūzijos Respublika, atstovaujama G. de Bergues ir N. Rouam, Italijos Respublika, atstovaujama G. Palmieri, padedamos avvocato dello Stato P. Gentili, Nyderlandų Karalystė, atstovaujama M. Bulterman, C. Wissels ir J. Langer, Portugalijos Respublika, atstovaujama L. Inez Fernandes, Suomijos Respublika, atstovaujama M. Pere, Švedijos Karalystė, atstovaujama A. Falk, Jungtinė Didžiosios Britanijos ir Šiaurės Airijos Karalystė, atstovaujama L. Seeboruth

      Dalykas

   Valstybės įsipareigojimų neįvykdymas — SESV 49 straipsnio ir EEE 31 straipsnio pažeidimas — Mokestinės nuostatos, pagal kurias bendrovės, atsisakančios reziduoti Ispanijoje mokesčių tikslais arba perkeliančios savo turtą į kitą valstybę turi nedelsiant sumokėti išvykimo mokestį.

      Rezoliucinė dalis

               1.

               Priėmusi 2004 m. kovo 5 d. Karaliaus dekreto–įstatymo dėl konsoliduoto įmonių pelno mokesčio įstatymo patvirtinimo (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades), 17 straipsnio 1 dalies a ir c punktus, pagal kuriuos tuo atveju, kai Ispanijoje įsteigtos bendrovės buveinė perkeliama į kitą valstybę narę ir perkeliamas Ispanijoje įsteigtos nuolatinės buveinės turtas, negautos pajamos turi būti nedelsiant įtrauktos į tų metų apmokestinamąją bazę, nors šios negautos pajamos nedelsiant neturi jokių finansinių pasekmių, jeigu šios operacijos atliekamos Ispanijos teritorijoje, Ispanijos Karalystė pažeidė įsipareigojimus pagal SESV 49 straipsnį

               2.

               Atmesti kitą ieškinio dalį.

               3.

               Priteisti iš Ispanijos Karalystės bylinėjimosi išlaidas.

               4.

               Vokietijos Federacinė Respublika, Prancūzijos Respublika, Italijos Respublika, Nyderlandų Karalystė, Portugalijos Respublika, atstovaujama L. Inez Fernandes, Suomijos Respublika, Švedijos Karalystė bei Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.

      (1)  OL C 113, 2011 4 9.


title: Byla C-494/12: 2012 m. lapkričio 5 d. First-tier Tribunal (Tax Chamber) (Jungtinė Karalystė) pateiktas prašymas priimti prejudicinį sprendimą byloje Dixons Retail Plc prieš Commissioners for Her Majesty's Revenue and Customs

text:
               26.1.2013

               LT

               Europos Sąjungos oficialusis leidinys

               C 26/25

         2012 m. lapkričio 5 d.First-tier Tribunal (Tax Chamber) (Jungtinė Karalystė) pateiktas prašymas priimti prejudicinį sprendimą byloje Dixons Retail Plc prieš Commissioners for Her Majesty's Revenue and Customs

   (Byla C-494/12)
   2013/C 26/48
   Proceso kalba: anglų

      Prašymą priimti prejudicinį sprendimą pateikęs teismas

      First-tier Tribunal (Tax Chamber)

      Šalys pagrindinėje byloje

      Ieškovė: Dixons Retail Plc

      Atsakovė: Commissioners for Her Majesty's Revenue and Customs

      Prejudiciniai klausimai

               1.

               Ar 2006 m. lapkričio 28 d. Tarybos direktyvos (2006/112/ES (1)) 14 straipsnio 1 dalį reikia aiškinti taip, kad ji taikoma, kai prekės fiziškai perduodamos dėl apgaulės — prekes įsigyjantis asmuo sumoka kortele, žinodamas, kad neturi leidimo ja naudotis?

               2.

               Ar kai prekės fiziškai perduodamos neteisėtai pasinaudojus kortele, yra atliekamas 14 straipsnio 1 dalyje numatytas „teisės kaip savininkui disponuoti materialiuoju turtu perdavimas“?

               3.

               Ar 73 straipsnis turi būti aiškinamas taip, kad jis taikomas, kai prekes perleidžiantis asmuo gauna mokėjimą pagal susitarimą su trečiąja šalimi atlikti tokius mokėjimus, susijusius su atsiskaitymu kortele, nepaisant to, kad prekes įsigyjantis asmuo žino, jog neturi leidimo naudotis kortele?

               4.

               Ar kai trečioji šalis sumoka pagal prekes perleidžiančio asmens ir trečiosios šalies susitarimą, kai prekes perleidžiančiam asmeniui pateikiama kortelė, kuria prekes įsigyjantis asmuo neturi teisės naudotis, mokėjimas iš trečiosios šalies gaunamas „už prekių tiekimą ar paslaugų teikimą“, kaip numatyta 73 straipsnyje?

      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos OL L 347, p. 1


title: Byla T-162/08: 2009 m. lapkričio 11 d. Pirmosios instancijos teismo sprendimas byloje Frag Comercio Internacional prieš VRDT — Tinkerbell Modas (GREEN by missako) (Bendrijos prekių ženklas — Protesto procedūra — Vaizdinio Bendrijos prekių ženklo GREEN by missako paraiška — Ankstesnis vaizdinis nacionalinis ir ankstesnis vaizdinis Bendrijos prekių ženklas MI SA KO — Galimybės supainioti nebuvimas — Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))

text:
               19.12.2009

               LT

               Europos Sąjungos oficialusis leidinys

               C 312/28

         2009 m. lapkričio 11 d. Pirmosios instancijos teismo sprendimas byloje Frag Comercio Internacional prieš VRDT — Tinkerbell Modas (GREEN by missako)
   (Byla T-162/08) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „GREEN by missako“ paraiška - Ankstesnis vaizdinis nacionalinis ir ankstesnis vaizdinis Bendrijos prekių ženklas MI SA KO - Galimybės supainioti nebuvimas - Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))
   2009/C 312/46
   Proceso kalba: anglų

      Šalys

      Ieškovė: Frag Comercio Internacional, SL (Esparagera, Ispanija), atstovaujama advokato E. Sugrañes Coca

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama W. Verburg

      Kita procedūros VRDT apeliacinėje taryboje šalis, įstojusi į bylą Pirmosios instancijos teisme: Tinkerbell Modas Ltda (San Paulas, Brazilija)

      Dalykas

   Ieškinys dėl 2008 m. vasario 14 d. VRDT antrosios apeliacinės tarybos sprendimo (byla R 1527/2006-2), susijusio su protesto procedūra tarp Tinkerbell Modas LTDA ir Frag Comercio Internacional, SL.

      Rezoliucinė dalis

               1.

               Atmesti ieškinį.

               2.

               Priteisti iš Frag Comercio Internacional, SL bylinėjimosi išlaidas.

      (1)  OL C 171, 2008 7 5.


title: Byla T-296/17: 2017 m. gegužės 15 d. pareikštas ieškinys byloje Buck-Chemie/EUIPO – Henkel (WC plovimo sistemų pavaizdavimas)

text:
               24.7.2017

               LT

               Europos Sąjungos oficialusis leidinys

               C 239/51

         2017 m. gegužės 15 d. pareikštas ieškinys byloje Buck-Chemie/EUIPO – Henkel (WC plovimo sistemų pavaizdavimas)

   (Byla T-296/17)
   (2017/C 239/64)
   Kalba, kuria surašytas ieškinys: vokiečių

      Šalys

      Ieškovė: Buck-Chemie GmbH (Herenbergas, Vokietija), atstovaujama advokatų C. Schultze, J. Ossing, R.-D. Härer, C. Weber, H. Ranzinger, C. Brockmann ir C. Gehweiler

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Henkel AG & Co. KGaA (Diuseldorfas, Vokietija)

      Su procedūra EUIPO susijusi informacija

      Dizaino, dėl kurio kilo ginčas, savininkė: kita procedūros Apeliacinėje taryboje šalis

      Dizainas, dėl kurio kilo ginčas: Bendrijos dizainas Nr. 1663618-0003

      Ginčijamas sprendimas: 2017 m. kovo 8 d. EUIPO trečiosios apeliacinės tarybos sprendimas byloje R 2113/2015-3

      Reikalavimai

   Ieškovė Bendrojo Teismo prašo:

               —

               panaikinti skundžiamą sprendimą,

               —

               priteisti iš atsakovės ir kitos procedūros šalies ieškovės bylinėjimosi išlaidas, patirtas nagrinėjant bylą teisme ir apeliacinėje taryboje.

      Pagrindai, kuriais remiamasi

               —

               Reglamento Nr. 6/2002 62 ir 63 straipsnių pažeidimas;

               —

               Reglamento Nr. 6/2002 25 straipsnio 1 dalies a ir b punktų pažeidimas;

               —

               Reglamento Nr. 6/2002 3 straipsnio a punkto pažeidimas;

               —

               Reglamento Nr. 6/2002 4 straipsnio 1 dalies pažeidimas;

               —

               Reglamento Nr. 6/2002 5 ir 6 straipsnių pažeidimas.


title: Byla F-103/06 REV: 2011 m. rugsėjo 20 d. Tarnautojų teismo (pirmoji kolegija) sprendimas byloje Saintraint prieš Komisiją (Viešoji tarnyba — Procedūra — Prašymas dėl peržiūrėjimo — Tarnautojų teismo procedūros reglamento 119 straipsnis — Tarnautojų teismo sprendimas — Prašymas dėl peržiūrėjimo, susijęs su nutartimi išbraukti bylą iš registro vienai iš šalių atsisakius skundo — Res judicata principas — Nebuvimas — Ex officio iškeltas nepriimtinumo klausimas)

text:
               19.11.2011

               LT

               Europos Sąjungos oficialusis leidinys

               C 340/35

         2011 m. rugsėjo 20 d. Tarnautojų teismo (pirmoji kolegija) sprendimas byloje Saintraint prieš Komisiją

   (Byla F-103/06 REV)
   (Viešoji tarnyba - Procedūra - Prašymas dėl peržiūrėjimo - Tarnautojų teismo procedūros reglamento 119 straipsnis - Tarnautojų teismo sprendimas - Prašymas dėl peržiūrėjimo, susijęs su nutartimi išbraukti bylą iš registro vienai iš šalių atsisakius skundo - „Res judicata“ principas - Nebuvimas - Ex officio iškeltas nepriimtinumo klausimas)
   2011/C 340/69
   Proceso kalba: prancūzų

      Šalys

      Ieškovas: Antoine Saintraint (La Pasas, Bolivija), atstovaujamas advokatų S. Rodrigues, C. Bernard-Glanz ir A. Blot

      Atsakovė: Europos Komisija, atstovaujama J. Currall ir G. Berscheid

      Atsakovės pusėje į bylą įstojusi šalis: Europos Sąjungos Taryba, atstovaujama M. Bauer ir J. Herrmann

      Dalykas

   Ieškovo prašymas peržiūrėti 2010 m. rugsėjo 16 d. Tarnautojų teismo pirmosios kolegijos nutartį byloje F-103/06

      Sprendimo rezoliucinė dalis

               1.

               Atmesti prašymą peržiūrėti nutartį kaip nepriimtiną.

               2.

               Ieškovas padengia Komisijos bylinėjimosi išlaidas.

               3.

               Europos Sąjungos Taryba, į bylą dėl peržiūrėjimo įstojusi šalis, padengia savo bylinėjimosi išlaidas.


title: 2004 m. spalio 12 d. Teisingumo Teismo sprendimas (trečioji kolegija), Byloje C-431/02 Europos Bendrijų Komisija prieš Jungtinę Didžiosios Britanijos ir Šiaurės Airijos Karalystę (Pavojingos atliekos — Valstybės narės įsipareigojimų neįvykdymas — Direktyva 91/689/EEB)

text:
               4.12.2004

               LT

               Europos Sąjungos oficialusis leidinys

               C 300/15

      TEISINGUMO TEISMO SPRENDIMAS

   (trečioji kolegija)
   2004 m. spalio 12 d.
   Byloje C-431/02 Europos Bendrijų Komisija prieš Jungtinę Didžiosios Britanijos ir Šiaurės Airijos Karalystę (1)

   (Pavojingos atliekos - Valstybės narės įsipareigojimų neįvykdymas - Direktyva 91/689/EEB)
   (2004/C 300/29)
   Proceso kalba: anglų
   Byloje C-431/02 Europos Bendrijų Komisija, atstovaujama X. Lewis ir M. Konstantinidis, prieš Jungtinę Didžiosios Britanijos ir Šiaurės Airijos Karalystę, atstovaujamą P. Ormond ir K. Manji, padedamų barrister M. Demetriou, Teisingumo Teismas (trečioji kolegija), susidedantis iš kolegijos pirmininko A. Rosas, teisėjų A. Borg Barthet, F. Macken (pranešėja), S. von Bahr ir U. Lõhmus; generalinis advokatas: P. Léger, sekretorius: R. Grass, 2004 m. spalio 12 d. priėmė sprendimą, kurio rezoliucinėje dalyje nurodyta:

               1)

               Nepriimdama visų įsipareigojimų įvykdymui pagal 1991 m. gruodžio 12 d. Tarybos direktyvos 91/689/EEB dėl pavojingų atliekų (OL L 337, p. 20) 1 straipsnio 4 ir 5 dalis, 2 straipsnio 1, 2 ir 4 dalis, 3 straipsnio 1–4 dalis, 4 straipsnio 1–3 dalis ir 5 straipsnio 2 dalį būtinų priemonių, Jungtinė Didžiosios Britanijos ir Šiaurės Airijos Karalystė neįvykdė savo įsipareigojimų pagal šią direktyvą ir EB sutartį.

               2)

               Atmesti likusią ieškinio dalį.

               3)

               Europos Bendrijų Komisija padengia vieną penktąją bylinėjimosi išlaidų dalį.

               4)

               Jungtinė Didžiosios Britanijos ir Šiaurės Airijos Karalystė padengia keturias penktąsias bylinėjimosi išlaidų dalis.

      (1)  OL C 19, 2003 1 25.


title: Byla C-45/13: 2014 m. sausio 16 d. Teisingumo Teismo (ketvirtoji kolegija) sprendimas byloje ( Oberster Gerichtshof (Austrija) prašymas priimti prejudicinį sprendimą) Andreas Kainz prieš Pantherwerke AG (Prašymas priimti prejudicinį sprendimą — Teismų jurisdikcija civilinėse ir komercinėse bylose — Reglamentas (EB) Nr. 44/2001 — Atsakomybė už gaminį su trūkumais — Prekė, pagaminta vienoje valstybėje narėje, o parduota kitoje — Sąvokos „vieta, kurioje įvyko žalą sukėlęs įvykis ar jis gali įvykti“ išaiškinimas — Įvykio, dėl kurio atsirado žala, vieta)

text:
               22.3.2014

               LT

               Europos Sąjungos oficialusis leidinys

               C 85/10

         2014 m. sausio 16 d. Teisingumo Teismo (ketvirtoji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Andreas Kainz prieš Pantherwerke AG

   (Byla C-45/13) (1)

   (Prašymas priimti prejudicinį sprendimą - Teismų jurisdikcija civilinėse ir komercinėse bylose - Reglamentas (EB) Nr. 44/2001 - Atsakomybė už gaminį su trūkumais - Prekė, pagaminta vienoje valstybėje narėje, o parduota kitoje - Sąvokos „vieta, kurioje įvyko žalą sukėlęs įvykis ar jis gali įvykti“ išaiškinimas - Įvykio, dėl kurio atsirado žala, vieta)
   2014/C 85/16
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Ieškovas: Andreas Kainz

      Atsakovė: Pantherwerke AG

      Dalykas

   Prašymas priimti prejudicinį sprendimą — Oberster Gerichtshof — 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1; 2004 m. specialusis leidimas lietuvių k., 19 sk., 4 t., p. 42) 5 straipsnio 3 punkto išaiškinimas — Atsakomybė už gaminį su trūkumais — Vienoje valstybėje narėje pagamintas ir kitoje valstybėje narėje parduotas gaminys — Vieta, kurioje įvyko žalą sukėlęs įvykis ar jis gali įvykti — Atvejis, kai vieta, kurioje kilo žala („Erfolgsort“), yra gaminio pagaminimo valstybėje narėje — Sąvokos „žalą sukėlusio įvykio vieta“ („Handlungsort“) aiškinimas.

      Rezoliucinė dalis

   2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 5 straipsnio 3 punktą reikia aiškinti taip, kad nagrinėjant gamintojo atsakomybę už gaminį su trūkumais įvykio, dėl kurio atsirado žala, vieta yra nagrinėjamo gaminio pagaminimo vieta.

      (1)  OL C 147, 2013.5.25.


title: Byla T-737/15: 2015 m. gruodžio 18 d. pareikštas ieškinys byloje Hydro Aluminium Rolled Products/Komisija

text:
               15.2.2016

               LT

               Europos Sąjungos oficialusis leidinys

               C 59/42

         2015 m. gruodžio 18 d. pareikštas ieškinys byloje Hydro Aluminium Rolled Products/Komisija

   (Byla T-737/15)
   (2016/C 059/49)
   Proceso kalba: vokiečių

      Šalys

      Ieškovė: Hydro Aluminium Rolled Products GmbH (Grėvenbroichas, Vokietija), atstovaujama advokatų U. Karpenstein ir K. Dingemann

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2014 m. lapkričio 25 d. Komisijos sprendimą (ES) 2015/1585 dėl pagalbos schemos SA.33995 (2013/C) (ex 2013/NN) [kurią Vokietija įgyvendino siekdama paremti iš atsinaujinančiųjų energijos išteklių pagamintą elektros energiją ir daug energijos vartojančias įmones] (pranešta dokumentu Nr. C(2014) 8786),

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas: valstybinių išteklių nebuvimas
               Ieškovė tvirtina, kad atsakovė klaidingai manė, jog 2012 m. EEG įstatyme numatyta daug energijos vartojančioms įmonėms palanki išimtis reiškia, kad naudojami „valstybiniai ištekliai“ pagal SESV 107 straipsnio 1 dalį. Iš tikrųjų EEG mokestį moka tik privatūs asmenys, o surinkti ištekliai negali būti priskirtini valstybei dėl to, kad nėra vykdoma nuolatinė kontrolė, o tai lemia, kad valdžios institucijos neturi galimybės realiai su jais susipažinti.

               2.

               Antrasis ieškinio pagrindas: selektyvumo nebuvimas
               Ieškovė nurodo, kad „specialioji kompensavimo taisyklė“ (Besondere Ausgleichsregelung, toliau – BesAR) nėra selektyvi – kaip kad reikalaujama pagal SESV 107 straipsnio 1dalį –, o sudaro EEG įstatymu įtvirtintos reglamentavimo sistemos išimtį.

               3.

               Trečiasis ieškinio pagrindas: teisėtų lūkesčių apsaugos principo pažeidimas
               Ieškovė nurodo, kad atsakovė sukėlė pagrįstų lūkesčių, nes pagal pagalbą reglamentuojančius teisės aktus nepatikrino EEG įstatymo, apie kurį žinojo daugiau nei dešimtmetį. Be to, atsakovė nenurodė grąžinti panašios pagalbos kitose valstybėse narėse.


title: Byla C-314/12: 2012 m. birželio 29 d. Oberster Gerichtshof (Austrija) pateiktas prašymas priimti prejudicinį sprendimą byloje UPC Telekabel Wien GmbH prieš Constantin Film Verleih GmbH, Wega Filmproduktionsgesellschaft GmbH

text:
               6.10.2012

               LT

               Europos Sąjungos oficialusis leidinys

               C 303/12

         2012 m. birželio 29 d.Oberster Gerichtshof (Austrija) pateiktas prašymas priimti prejudicinį sprendimą byloje UPC Telekabel Wien GmbH prieš Constantin Film Verleih GmbH, Wega Filmproduktionsgesellschaft GmbH

   (Byla C-314/12)
   2012/C 303/23
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Kasatorė ir atsakovė: UPC Telekabel Wien GmbH

      Kitos kasacinio proceso šalys ir ieškovės: Constantin Film Verleih GmbH, Wega Filmproduktionsgesellschaft GmbH

      Prejudiciniai klausimai

               1.

               Ar Direktyvos 2001/29/EB (1) (Informacinės visuomenės direktyva) 8 straipsnio 3 dalį reikia aiškinti taip, kad asmuo, kuris be teisių turėtojo sutikimo padaro saugomus objektus prieinamais internete (Informacinės visuomenės direktyvos 3 straipsnio 2 dalis), naudojasi tų asmenų, kurie prieina prie šių saugomų objektų, prieigos teikėjo paslaugomis?

               2.

               Jei į pirmąjį klausimą būtų atsakyta neigiamai: ar atgaminimas asmeniniam naudojimui (Informacinės visuomenės direktyvos 5 straipsnio 2 dalies b punktas) ir trumpalaikis bei atsitiktinis atgaminimas (Informacinės visuomenės direktyvos 5 straipsnio 1 dalis) leidžiami tik tuomet, jei pateikta byla, skirta atgaminti, buvo teisėtai atgaminta, išplatinta arba padaryta viešai prieinama?

               3.

               Jei į pirmąjį arba antrąjį klausimą būtų atsakyta teigiamai ir dėl to naudotojo prieigos teikėjo atžvilgiu pagal Informacinės visuomenės direktyvos 8 straipsnio 3 dalį turi būti priimami teismo nurodymai: Ar su Sąjungos teise, visų pirma su pagal ją reikalaujamu susijusių asmenų pagrindinių teisių palyginimu, suderinama tai, kad prieigos teikėjui visiškai bendrai (t. y. nenurodant taikyti konkrečių priemonių) uždraudžiama suteikti savo klientams galimybes prisijungti prie tam tikros interneto svetainės, kol joje turinys padarytas viešai prieinamu vien tik arba daugiausia be teisių turėtojų sutikimo, jeigu prieigos teikėjas gali išvengti prevencinių bausmių dėl šio draudimo pažeidimo pateikdamas įrodymų, kad jis ir taip ėmėsi visų įmanomų priemonių?

               4.

               Jei į trečiąjį klausimą būtų atsakyta neigiamai: ar su Sąjungos teise, visų pirma su pagal ją reikalaujamu susijusių asmenų pagrindinių teisių palyginimu, suderinama tai, kad prieigos teikėjas įpareigojamas imtis tam tikrų priemonių, siekdamas savo klientams apsunkinti prieigą prie interneto svetainės su turiniu, kuris prieinamu buvo padarytas neteisėtai, jeigu šios priemonės reikalauja pakankamai didelių sąnaudų, tačiau jas galima lengvai apeiti ir neturint specialių techninių žinių?

      (1)  2001 m. gegužės 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230).


title: Susijusios bylos C-95/07 ir C-96/07 2008 m. gegužės 8 d. Teisingumo Teismo (trečioji kolegija) sprendimas byloje ( Commissione tributaria provinciale (Italija) prašymas priimti prejudicinį sprendimą) Ecotrade spa prieš Agenzia Entrate Ufficio Genova 3 (Šeštoji PVM direktyva — Atvirkštinis apmokestinimas — Teisė į atskaitą — Naikinamasis terminas — Apskaitose ir mokesčių deklaracijose padarytas pažeidimas, turintis poveikį sandoriams, kuriems taikoma atvirkštinio apmokestinimo tvarka)

text:
               21.6.2008

               LT

               Europos Sąjungos oficialusis leidinys

               C 158/6

         2008 m. gegužės 8 d. Teisingumo Teismo (trečioji kolegija) sprendimas byloje (Commissione tributaria provinciale (Italija) prašymas priimti prejudicinį sprendimą) Ecotrade spa prieš Agenzia Entrate Ufficio Genova 3

   (Susijusios bylos C-95/07 ir C-96/07) (1)

   (Šeštoji PVM direktyva - Atvirkštinis apmokestinimas - Teisė į atskaitą - Naikinamasis terminas - Apskaitose ir mokesčių deklaracijose padarytas pažeidimas, turintis poveikį sandoriams, kuriems taikoma atvirkštinio apmokestinimo tvarka)
   (2008/C 158/09)
   Proceso kalba: italų
   Prašymą priimti prejudicinį sprendimą pateikęs teismas
   Commissione tributaria provinciale
   Šalys pagrindinėje byloje
   Ieškovė: Ecotrade spa
   Atsakovė: Agenzia Entrate Ufficio Genova 3
   Dalykas
   Prašymas priimti prejudicinį sprendimą — Commissione tributaria provinciale — 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1) 17 straipsnio, 18 straipsnio 1 dalies d punkto, 21 straipsnio 1 dalies ir 22 straipsnio aiškinimas — Teisė į pardavimo PVM atskaitą — Nacionalinės teisės nuostata, nustatanti dviejų metų terminą teisei į atskaitą įgyvendinti
   Rezoliucinė dalis

               1.

               1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 2000 m. kovo 30 d. Tarybos direktyva 2000/17/EB, 17 straipsnis, 18 straipsnio 2 ir 3 dalys, 21 straipsnio 1 dalies b punktas nedraudžia nacionalinės teisės aktų, nustatančių naikinamąjį terminą pasinaudoti teise į atskaitą, koks aptariamas pagrindinėje byloje, jeigu laikomasi lygiavertiškumo ir veiksmingumo principų. Veiksmingumo principas nepažeidžiamas vien todėl, kad mokesčių administratoriui nesumokėtam PVM išieškoti nustatytas ilgesnis terminas nei suteikiamas apmokestinamiesiems asmenims pasinaudoti savo teise į atskaitą.

               2.

               Šeštosios direktyvos 77/388, iš dalies pakeistos Direktyva 2000/17//EB, 18 straipsnio 1 dalies d punktas ir 22 straipsnis draudžia deklaracijų pakeitimo ir PVM išieškojimo praktiką, pagal kurią dėl prievolių, susijusių, pirma, su nacionalinės teisės taikant šio 18 straipsnio 1 dalies d punktą nustatytais formalumais, ir, antra, apskaitos bei deklaravimo prievolių, išplaukiančių atitinkamai iš minėto 22 straipsnio 2 ir 4 dalių, neįvykdymo baudžiama atsisakant suteikti teisę į atskaitą atvirkštinio apmokestinimo tvarkos taikymo atveju.

      (1)  OL C 117, 2007 5 26.


title: Byla T-707/13: 2013 m. gruodžio 27 d. pareikštas ieškinys byloje Steinbeck prieš VRDT — Alfred Sternjakob (BE HAPPY)

text:
               1.3.2014

               LT

               Europos Sąjungos oficialusis leidinys

               C 61/15

         2013 m. gruodžio 27 d. pareikštas ieškinys byloje Steinbeck prieš VRDT — Alfred Sternjakob (BE HAPPY)
   (Byla T-707/13)
   2014/C 61/26
   Kalba, kuria surašytas ieškinys: vokiečių

      Šalys

      Ieškovė: Steinbeck GmbH (Fulda, Vokietija), atstovaujama advokatų M. Heinrich ir M. Fischer

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Alfred Sternjakob GmbH & Co. KG (Frankentalis, Vokietija)

      Reikalavimai

   Ieškovė Bendrojo Teismo prašo:

               —

               panaikinti 2013 m. spalio 17 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 31/2013-1;

               —

               priteisti iš atsakovės bylinėjimosi išlaidas, įskaitant patirtas VRDT apeliacinėje procedūroje.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas BE HAPPY 9, 11 ir 18 klasių prekėms — Bendrijos prekių ženklas Nr. 8 666 083

      Bendrijos prekių ženklo savininkas: ieškovė
   Šalis, prašanti pripažinti Bendrijos prekių ženklo registraciją negaliojančia: Alfred Sternjakob GmbH & Co. KG

      Prašymo pripažinti registraciją negaliojančia motyvai: absoliutūs negaliojimo pagrindai pagal Reglamento Nr. 207/2009 52 straipsnio 1 dalies a punktą, siejant jį su 7 straipsnio 1 dalies b ir c punktais

      Anuliavimo skyriaus sprendimas: patenkinti prašymą dėl panaikinimo

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 207/2009 7 straipsnio 1 dalies b punkto pažeidimas


title: Byla T-585/13: 2013 m. lapkričio 8 d. pareikštas ieškinys byloje H.P. Gauff Ingenieure prieš VRDT — Gauff (Gauff JBG Ingenieure)

text:
               25.1.2014

               LT

               Europos Sąjungos oficialusis leidinys

               C 24/27

         2013 m. lapkričio 8 d. pareikštas ieškinys byloje H.P. Gauff Ingenieure prieš VRDT — Gauff (Gauff JBG Ingenieure)
   (Byla T-585/13)
   2014/C 24/48
   Kalba, kuria surašytas ieškinys: vokiečių

      Šalys

      Ieškovė: H.P. Gauff Ingenieure GmbH & Co. KG — JBG (Niurnbergas, Vokietija), atstovaujama advokato G. Schneider-Rothhaar

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Gauff GmbH & Co. Engineering KG (Niurnbergas, Vokietija)

      Reikalavimai

   Ieškovė prašo:

               —

               panaikinti ginčijamą 2013 m. rugsėjo 5 d. VRDT pirmosios apeliacinės tarybos sprendimą (byla R 596/2013-1),

               —

               grąžinti bylą VRDT ir pasiūlyti taikyti restitutio in integrum,

               —

               priteisti iš VRDT bylinėjimosi išlaidas, įskaitant bylinėjimosi apeliacinėje taryboje išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: vaizdinis prekių ženklas „Gauff JBG Ingenieure“ 9, 11, 19, 36, 37, 39, 40, 41 ir 42 klasių prekėms ir paslaugoms ‒ Bendrijos prekių ženklo paraiška Nr. 9 992 967.
   Prekių ženklo ar žymens, kuriuo remtasi per protesto procedūrą, savininkė: Gauff GmbH & Co. Engineering KG.

      Prekių ženklas ar žymuo, kuriuo remiamasi: Vokietijos žodinis prekių ženklas ir Bendrijos žodinis prekių ženklas „Gauff“, taip pat Vokietijos vaizdinis prekių ženklas ir Bendrijos vaizdinis prekių ženklas GAUFF 9, 16, 35, 36, 37, 39, 40, 41, 42 ir 44 klasių prekėms ir paslaugoms.

      Protestų skyriaus sprendimas: iš dalies patenkinti protestą.

      Apeliacinės tarybos sprendimas: atmesti restitutio in integrum prašymą ir atmesti apeliaciją kaip nepriimtinus.

      Ieškinio pagrindai: Reglamento Nr. 207/2009 81 straipsnio pažeidimas.


title: Byla T-278/07 P 2007 m. liepos 18 d. Luigi Marcuccio pateiktas apeliacinis skundas dėl 2007 m. gegužės 11 d. Tarnautojų teismo nutarties byloje F-2/06 Luigi Marcuccio prieš Komisiją

text:
               8.9.2007

               LT

               Europos Sąjungos oficialusis leidinys

               C 211/55

         2007 m. liepos 18 d. Luigi Marcuccio pateiktas apeliacinis skundas dėl 2007 m. gegužės 11 d. Tarnautojų teismo nutarties byloje F-2/06 Luigi Marcuccio prieš Komisiją

   (Byla T-278/07 P)
   (2007/C 211/103)
   Proceso kalba: italų
   Šalys

      Apeliantas: Luigi Marcuccio (Tricase, Italija), atstovaujamas advokato G. Cipressa

      Kita proceso šalis: Europos Bendrijų Komisija
   Apelianto reikalavimai

               —

               Bet kuriuo atveju panaikinti visą skundžiamą nutartį;

               —

               pirmiausia, patenkinti apelianto reikalavimus, pateiktus nagrinėjant šią bylą pirmojoje instancijoje;

               —

               priteisti iš Komisijos visas bylinėjimosi išlaidas, kurias apeliantas patyrė per šią apeliacinę procedūrą;

               —

               papildomai, grąžinti šią bylą Tarnautojų teismui nagrinėti iš naujo.

         Apeliacinio skundo pagrindai ir pagrindiniai argumentai
   Apeliacinis skundas pateiktas dėl 2007 m. gegužės 11 d. Tarnautojų teismo nutarties byloje F-2/06 Marcuccio prieš Komisiją, kuria apelianto ieškinys buvo atmestas kaip nepriimtinas.
   Savo reikalavimus apeliantas grindžia šiais argumentais:

               —

               Tarnautojų teismas iškraipė ir nepakankamai atsižvelgė į pirmojoje instancijoje apelianto pateiktuose procesiniuose dokumentuose nurodytus faktus ir tvirtinimus. Tokiomis aplinkybėmis ypač reikia pabrėžti, kad tai, jog faktiškai egzistuoja nagrinėjant šią bylą pirmojoje instancijoje priimta skundžiama nutartis, neabejotinai matyti iš 2005 m. liepos 29 d. Komisijos laiško, kuriame nurodoma galimybė bet kuriuo metu atnaujinti užbaigtą bylą. Tokios galimybės nurodymas nepalieka abejonių ne tik dėl to, kad pirmojoje instancijoje iš tikrųjų buvo priimta skundžiama nutartis, bet ir dėl to, kad ji buvo įgyvendinta.

               —

               Teismas, kuris tuoj pat po bandymo ginčą išspręsti taikiai priima nutartį pripažinti ieškinį akivaizdžiai nepriimtinu, ypač remdamasis viešąja tvarka ir tuo, kad ieškinio dėl panaikinimo atveju nėra žalą sukeliančio akto, padaro teisės klaidą; teisės klaidą jis padaro juo labiau, jei šiuo klausimu nepateikiamas konkretus ir išsamus pagrindimas.

               —

               Apelianto teisė į gynybą buvo nepataisomai pažeista, nes jis nebuvo informuotas apie proceso tęsinį ir todėl negalėjo imtis jokių veiksmų, kad geriau apgintų savo teises. Po to, kai gavo Tarnautojų teismo laišką, pranešantį jam apie bandymą ginčą išspręsti taikiai, nei rašytine nei jokia kita forma jis nebuvo informuotas apie proceso tęsinį arba apie minėto bandymo ginčą išspręsti taikiai rezultatą. Be to, Tarnautojų teismas skundžiamą nutartį priėmė praėjus daugiau nei šešiems mėnesiams po bandymo ginčą išspręsti taikiai. Apie šį bandymą skundžiamoje nutartyje neužsimenama.

               —

               Galiausiai apeliantas nurodo visiškai klaidingą skundžiamos nutarties pagrindimą bei neteisingą ir klaidingą žalą sukeliančio akto sąvokos taikymą.


title: Byla C-388/09: 2009 m. spalio 2 d. Bundessozialgericht (Vokietija) pateiktas prašymas priimti prejudicinį sprendimą byloje Joao Filipe Da Silva Martins prieš Bank Betriebskrankenkasse — Pflegekasse

text:
               19.12.2009

               LT

               Europos Sąjungos oficialusis leidinys

               C 312/19

         2009 m. spalio 2 d. Bundessozialgericht (Vokietija) pateiktas prašymas priimti prejudicinį sprendimą byloje Joao Filipe Da Silva Martins prieš Bank Betriebskrankenkasse — Pflegekasse
   (Byla C-388/09)
   2009/C 312/31
   Proceso kalba: vokiečių

      Prašymą priimti prejudicinį sprendimą pateikęs teismas

   Bundessozialgericht

      Šalys pagrindinėje byloje

      Ieškovas: Joao Filipe Da Silva Martins

      Atsakovas: Bank Betriebskrankenkasse — Pflegekasse

      Prejudiciniai klausimai

   Ar Europos Bendrijos pirminės teisės ir (arba) antrinės teisės nuostatoms migruojančių darbuotojų judėjimo laisvės ir socialinio saugumo srityje (ypač EB 39 ir 42 straipsniams bei Reglamento (EEB) Nr. 1408/71 (1) 27 ir 28 straipsniams) neprieštarauja tai, kad buvęs darbuotojas, kuris senatvės pensiją gauna tiek savo gimtojoje šalyje, tiek „ankstesnėje“ šalyje, kurioje jis dirbo, ir kuris, atsižvelgiant į jo slaugos poreikius, įgijo teisę į slaugos išmoką „ankstesnėje“ valstybėje, kurioje jis dirbo, sugrįžęs į savo gimtąją šalį praranda šią teisę?

      (1)  OL L 149, p. 2; 2004 m. specialusis leidimas lietuvių k., 5 sk., 1 t., p. 35


title: Byla C-86/11: 2013 m. balandžio 25 d. Teisingumo Teismo (ketvirtoji kolegija) sprendimas byloje Europos Komisija prieš Jungtinę Didžiosios Britanijos ir Šiaurės Airijos Karalystę (Valstybės įsipareigojimų neįvykdymas — Apmokestinimas — Direktyva 2006/112/EB — 9 ir 11 straipsniai — Nacionalinės teisės aktai, pagal kuriuos neapmokestinamuosius asmenis leidžiama įtraukti į asmenų grupę, kuri gali būti laikoma atskiru PVM apmokestinamuoju asmeniu)

text:
               15.6.2013

               LT

               Europos Sąjungos oficialusis leidinys

               C 171/4

         2013 m. balandžio 25 d. Teisingumo Teismo (ketvirtoji kolegija) sprendimas byloje Europos Komisija prieš Jungtinę Didžiosios Britanijos ir Šiaurės Airijos Karalystę

   (Byla C-86/11) (1)

   (Valstybės įsipareigojimų neįvykdymas - Apmokestinimas - Direktyva 2006/112/EB - 9 ir 11 straipsniai - Nacionalinės teisės aktai, pagal kuriuos neapmokestinamuosius asmenis leidžiama įtraukti į asmenų grupę, kuri gali būti laikoma atskiru PVM apmokestinamuoju asmeniu)
   2013/C 171/06
   Proceso kalba: anglų

      Šalys

      Ieškovė: Europos Komisija, atstovaujama R. Lyal

      Atsakovė: Jungtinė Didžiosios Britanijos ir Šiaurės Airijos Karalystė, atstovaujama S. Hathaway, padedamo QC M. Hall

      Atsakovės pusėje į bylą įstojusios šalys: Čekijos Respublika, atstovaujama M. Smolek ir T. Müller, Danijos Karalystė, iš pradžių atstovaujama C. Vang, po to –V. Pasternak Jørgensen, Airija, atstovaujama D. O’Hagan, padedamo SC G. Clohessy ir BL N. Travers, Suomijos Respublika, atstovaujama H. Leppo ir M. S. Hartikainen

      Dalykas

   Valstybės įsipareigojimų neįvykdymas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 9 ir 11 straipsnių pažeidimas — Nacionalinės teisės aktai, pagal kuriuos leidžiama neapmokestinamuosius asmenis įtraukti į PVM grupę

      Rezoliucinė dalis

               1.

               Atmesti ieškinį.

               2.

               Priteisti iš Europos Komisijos bylinėjimosi išlaidas.

               3.

               Čekijos Respublika, Danijos Karalystė, Airija ir Suomijos Respublika padengia savo bylinėjimosi išlaidas.

      (1)  OL C 145, 2011 5 14.


title: Byla T-459/05  2005 m. gruodžio 30 d.  pareikštas ieškinys byloje MPDV Mikorlab prieš VRDT

text:
               11.3.2006

               LT

               Europos Sąjungos oficialusis leidinys

               C 60/47

         2005 m. gruodžio 30 d. pareikštas ieškinys byloje MPDV Mikorlab prieš VRDT
   (Byla T-459/05)
   (2006/C 60/88)
   Proceso kalba: vokiečių
   Šalys

      Ieškovė: MPDV Mikorlab GmbH, Mikroprozessordatenverarbeitung und Mikroprozessorlabor (Mosbach, Vokietija), atstovaujama advokato W. Göpfert

      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai

               —

               Panaikinti 2005 m. spalio 19 d. antrosios apeliacinės tarybos sprendimą apeliacinėje procedūroje R 1059/2004-2 ir

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: žodinis prekių ženklas „manufacturing score carde“ 9, 35 ir 42 klasių prekėms ir paslaugoms — paraiška Nr. 3 334 596

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 40/94 7 straipsnio 1 dalies c punkto pažeidimas, kadangi prašomas įregistruoti prekių ženklas yra registruotinas, nes aplinkybės, jog prašomo įregistruoti kaip prekių ženklą derinio elementai gali būti apibūdinamojo pobūdžio, jei būtų vertinami kiekvienas atskirai arba kitokiame derinyje, nepakanka, kad apsauga nebūtų suteikta.
   Reglamento 7 straipsnio 1 dalies b punkto pažeidimas, kadangi visas derinys nurodytų prekių ir paslaugų atžvilgiu yra išgalvotas ir turi tik iš visų sąvokų kartu paėmus išplaukiančią neaiškią ir miglotą prasmę.


title: Byla C-512/12: 2014 m. kovo 13 d. Teisingumo Teismo (pirmoji kolegija) sprendimas byloje ( Conseil d'État (Prancūzija) prašymas priimti prejudicinį sprendimą) Octapharma France SAS prieš Agence nationale de sécurité du médicament et des produits de santé (ANSM), Ministère des Affaires sociales et de la Santé (Teisės aktų derinimas  — Direktyva 2001/83/EB  — Direktyva 2002/98/EB  — Taikymo sritis  — Labilus kraujo produktas  — Pramoniniu būdu pagaminta kraujo plazma  — Vienalaikis ar išimtinis direktyvų taikymas  — Valstybės narės teisė plazmai nustatyti griežtesnę nei vaistams tvarką)

text:
               5.5.2014

               LT

               Europos Sąjungos oficialusis leidinys

               C 135/9

         2014 m. kovo 13 d. Teisingumo Teismo (pirmoji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Octapharma France SAS prieš Agence nationale de sécurité du médicament et des produits de santé (ANSM), Ministère des Affaires sociales et de la Santé

   (Byla C-512/12) (1)

   ((Teisės aktų derinimas - Direktyva 2001/83/EB - Direktyva 2002/98/EB - Taikymo sritis - Labilus kraujo produktas - Pramoniniu būdu pagaminta kraujo plazma - Vienalaikis ar išimtinis direktyvų taikymas - Valstybės narės teisė plazmai nustatyti griežtesnę nei vaistams tvarką))
   2014/C 135/09
   Proceso kalba: prancūzų

      Prašymą priimti prejudicinį sprendimą pateikęs teismas

   Conseil d'État

      Šalys pagrindinėje byloje

      Ieškovė: Octapharma France SAS

      Atsakovės: Agence nationale de sécurité du médicament et des produits de santé (Nacionalinė vaistų ir sveikatos produktų saugos agentūra) (ANSM), Ministère des Affaires sociales et de la Santé (Socialinių reikalų ir sveikatos ministerija),

      Dalykas

   Prašymas priimti prejudicinį sprendimą – Conseil d'État (Prancūzija) – 2001 m. lapkričio 6 d. Europos Parlamento ir Tarybos direktyvos 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, p. 67; 2004 m. specialusis leidimas lietuvių k., 13 sk., 27 t., p. 69), iš dalies pakeistos 2004 m. kovo 31 d. Europos Parlamento ir Tarybos direktyva 2004/27/EB (OL L 136, p. 34; 2004 m. specialusis leidimas lietuvių k., 13 sk., 34 t., p. 262), 2 straipsnio 2 dalies aiškinimas – 2003 m. sausio 27 d. Europos Parlamento ir Tarybos direktyvos 2002/98/EB nustatančios žmogaus kraujo ir kraujo komponentų surinkimo, ištyrimo, perdirbimo, laikymo bei paskirstymo kokybės ir saugos standartus bei iš dalies keičiančios Direktyvą 2001/83/EB (OL L 33, p. 30; 2004 m. specialusis leidimas lietuvių k., 15 sk., 7 t., p. 346) 4 straipsnio 2 dalies ir SESV 168 straipsnio aiškinimas – Labilūs kraujo produktai – Pramoniniu būdu pagaminta plazma – Dviejų direktyvų nuostatų taikymas kartu arba tik Direktyvos 2001/83/EB taikymas dėl to, kad Direktyva 2002/98/EB nustatyta švelnesnė tvarka – Valstybės narės teisė priimti ar palikti galioti nacionalinės teisės nuostatas, pagal kurias pramoniniu būdu pagamintai plazmai taikoma griežtesnė tvarka nei vaistams – Direktyvos 2001/83/EB nuostatų dėl sąlygos iš anksto gauti leidimą pateikti į rinką faktinis netaikymas

      Rezoliucinė dalis

               1.

               2001 m. lapkričio 6 d. Europos Parlamento ir Tarybos direktyvą 2001/83/EB dėl Bendrijos kodekso, reglamentuojančio žmonėms skirtus vaistus, iš dalies pakeistą 2004 m. kovo 31 d. Europos Parlamento ir Tarybos direktyva 2004/27/EB, ir 2003 m. sausio 27 d. Europos Parlamento ir Tarybos direktyvą 2002/98/EB, nustatančią žmogaus kraujo ir kraujo komponentų surinkimo, ištyrimo, perdirbimo, laikymo bei paskirstymo kokybės ir saugos standartus bei iš dalies keičiančią Direktyvą 2001/83/EB, reikia aiškinti taip, kad iš kraujo pramoniniu būdu pagamintai ir kraujui perpilti (transfuzijai) skirtai plazmai, vadovaujantis Direktyvos 2001/83 109 straipsniu, taikoma Direktyva 2002/98, kiek tai susiję su jos surinkimu ir ištyrimu, ir Direktyva 2001/83, iš dalies pakeista Direktyva 2004/27, kiek tai susiję su jos perdirbimu, saugojimu ir paskirstymu, su sąlyga, kad ji patenka į vaisto apibrėžimą pagal šios direktyvos 1 straipsnio 2 punktą.

               2.

               Direktyvos 2002/98 4 straipsnio 2 dalį, siejamą su SESV 168 straipsniu, reikia aiškinti taip, kad ja leidžiama išlaikyti arba nustatyti nacionalines nuostatas, pagal kurias plazmai, paruošiamai gamybos procesą apimančiu metodu, būtų taikoma griežtesnė tvarka nei ta, kuri taikoma vaistams, tačiau tik siekiant ją surinkti ir ištirti.

      (1)  OL C 26, 2013 1 26.


title: Byla T-37/08 2008 m. sausio 23 d. pareikštas ieškinys byloje Walton prieš Komisiją

text:
               12.4.2008

               LT

               Europos Sąjungos oficialusis leidinys

               C 92/33

         2008 m. sausio 23 d. pareikštas ieškinys byloje Walton prieš Komisiją

   (Byla T-37/08)
   (2008/C 92/68)
   Proceso kalba: anglų
   Šalys

      Ieškovas: Robert Walton (Oksfordas, Jungtinė Karalystė), atstovaujama barrister D. Beard

      Atsakovė: Europos Bendrijų Komisija
   Ieškovės reikalavimai

               —

               pripažinti, kad Komisijos sprendimas atskaityti 36 551,58 eurų sumą iš R. Walton pagal Pirmosios instancijos teismo sprendimą byloje T-144/02 mokėtinų sumų, buvo neteisėtas; arba

               —

               pripažinti, kad Komisijos sprendimas atskaityti 36 551,58 eurų sumą iš R. Walton pagal Pirmosios instancijos teismo sprendimą byloje T-144/02 mokėtinų sumų, buvo iš dalies neteisėtas; arba

               —

               pripažinti, kad reikia perskaičiuoti Komisijos atskaitytą 36 551,58 eurų sumą iš R. Walton pagal Pirmosios instancijos teismo sprendimą byloje T-144/02 mokėtinų sumų taip, kad būtų atimtos Komisijos reikalaujamos palūkanos; ir (arba)

               —

               nurodyti panaikinti a) nustatytą 13 104,14 eurų skolą kartu su palūkanomis ir (arba) b) nustatytą 13 815,14 eurų skolą kartu su palūkanomis; ir

               —

               nurodyti Komisijai padengti ieškovo bylinėjimosi išlaidas; ir

               —

               imtis visų kitų priemonių, kurias Pirmosios instancijos teismas laikys esančiomis tinkamomis ir teisingomis.

         Ieškinio pagrindai ir pagrindiniai argumentai
   2007 m. liepos 12 d. Sprendime byloje T-144/02, Richard J. Eagle ir kt prieš Komisiją, dar nepaskelbtame Rinkinyje, Pirmosios instancijos teismas priteisė iš Komisijos sumokėti ieškovui tam tikrą pinigų sumą.
   2007 m. lapkričio 16 d. mokėjimu Komisija sumokėjo mažesnę sumą, atskaičiavusi 36 551,58 eurų sumą. Ieškovas ginčija Komisijos sprendimą sumažinti šia suma sumas, kurios turėjo būti jam sumokėtos.
   Grįsdamas savo ieškinį ieškovas teigia, kad Komisija padarė teisės klaidą priimdama ginčijamą sprendimą, nes šis sprendimas yra neteisėtas piktnaudžiavimas procedūra todėl, kad Komisija per procesą Pirmosios instancijos teisme atsiėmė savo reikalavimą dėl atskaitymo ir todėl negali vienašališkai veikti šiuo atžvilgiu.
   Be to, ieškovas teigia, kad ginčijamas sprendimas prieštaravo privalomiesiems ieškovo teisėtiems lūkesčiams, nes Komisija sutiko su ieškovo nurodyta suma per susirašinėjimą po Pirmosios instancijos teismo sprendimo.
   Galiausiai ieškovas teigia, kad debeto avizos, kuriomis yra grindžiamas ginčijamas sprendimas, nėra tinkamas sprendimo teisinis pagrindas ir kad sprendimas buvo grindžiamas esmine skaičiavimo klaida, susijusia su reikalaujamomis palūkanomis.


title: Byla C-336/13 P: 2013 m. birželio 19 d. Europos Komisijos pateiktas apeliacinis skundas dėl 2013 m. balandžio 10 d. Bendrojo Teismo (pirmoji kolegija) priimto sprendimo byloje T-671/11, IPK International — World Tourism Marketing Consultants GmbH prieš Europos Komisiją

text:
               7.9.2013

               LT

               Europos Sąjungos oficialusis leidinys

               C 260/25

         2013 m. birželio 19 d. Europos Komisijos pateiktas apeliacinis skundas dėl 2013 m. balandžio 10 d. Bendrojo Teismo (pirmoji kolegija) priimto sprendimo byloje T-671/11, IPK International — World Tourism Marketing Consultants GmbH prieš Europos Komisiją

   (Byla C-336/13 P)
   2013/C 260/43
   Proceso kalba: vokiečių

      Šalys

      Apeliantė: Europos Komisija, atstovaujama F. Dintilhac, G. Wilms, G. Zavvos

      Kita proceso šalis: IPK International — World Tourism Marketing Consultants GmbH

      Apeliantės reikalavimai

               —

               Panaikinti 2013 m. balandžio 10 d. Bendrojo Teismo (pirmoji kolegija) sprendimą, priimtą byloje T-671/11.

               —

               Atmesti 2011 m. gruodžio 11 d.IPK International — World Tourism Marketing Consultants GmbH pareikštą ieškinį.

               —

               Priteisti iš IPK International — World Tourism Marketing Consultants GmbH bylinėjimosi abiejose instancijose išlaidas.

      Apeliacinio skundo pagrindai ir pagrindiniai argumentai

   Skundžiamame teismo sprendime padarytos kelios teisės klaidos:

               a)

               pažeidžiama Teisingumo Teismo praktika, pagal kurią kompensacinėmis palūkanomis siekiama kompensuoti infliaciją;

               b)

               priešingai nei numatyta Teisingumo Teismo praktikoje, jame nedaromas skirtumas tarp kompensacinių palūkanų ir delspinigių ir dviejų sumų dydis nustatomas pagal Europos Centrinio Banko normą, taikomą pagrindinėms refinansavimo operacijoms, padidintą dviem punktais;

               c)

               jame padaryta skaičiavimo klaida dėl to, kad jame kapitalizuojamos kompensacinės palūkanos ir delspinigiai skaičiuojami nuo 2011 m. balandžio 15 d.;

               d)

               jame klaidingai aiškinamas ginčijamas sprendimas ir Bendrojo Teismo sprendimas byloje T-297/05 (1) bei iškraipomos faktinės aplinkybės;

               e)

               jis nepakankamai motyvuotas: jis neleidžia nustatyti priežasčių, pateisinančių palūkanų sumą ir datą, nuo kurios skaičiuoti delspinigiai, be to, patys motyvai tarpusavyje prieštarauja;

               f)

               juo pažeidžiami Sąjungos teisės principai nepagrįsto praturtėjimo srityje.

      (1)  2011 m. balandžio 15 d. Bendrojo Teismo sprendimas IPK International prieš Komisiją, Rink. p. II-1859.


title: Byla T-169/04: Société Calliope S.A 2004 m. gegužės 12 d. pareikštas ieškinys Vidaus rinkos derinimo tarnybai

text:
               10.7.2004

               LT

               Europos Sąjungos oficialusis leidinys

               C 179/14

         Société Calliope S.A 2004 m. gegužės 12 d. pareikštas ieškinys Vidaus rinkos derinimo tarnybai
   (Byla T-169/04)
   (2004/C 179/28)
   Bylos kalba: prancūzų
   2004 m. gegužės 12 d. Europos Bendrijų Pirmosios instancijos teisme buvo pareikštas Société Calliope S.A, įsisteigusios Mourenx (Prancūzija), atstovaujamos advokatės Stéphanie Legrand, ieškinys Vidaus rinkos derinimo tarnybai.
   BASF A.G buvo proceso apeliacinėje taryboje šalis.
   Pareiškėjas Pirmosios instancijos teismo prašo:

               —

               panaikinti 2004 m. kovo 4 d. Vidaus rinkos derinimo tarnybos pirmosios apeliacinės tarybos sprendimą, kuriuo buvo atmestas apeliacinis skundas Nr. R 289/2003-1;

               —

               nurodyti Vidaus rinkos derinimo tarnybai įregistruoti paraiškoje prašomą Bendrijos ženklą „CARPOVIRUSINE“ Nr. 1 422 641 joje nurodytoms prekėms;

               —

               priteisti iš Vidaus rinkos derinimo tarnybos bylinėjimosi išlaidas.

         Teisiniai pagrindai ir pagrindiniai argumentai

               Prašymą dėl Bendrijos ženklo pateikęs asmuo:

               Pareiškėjas

               Nagrinėjamas Bendrijos prekių ženklas:

               Žodinis prekių ženklas „CARPOVIRUSINE“– paraiška Nr. 1 422 641, pateikta 5 klasės (insekticidai, ir kt.) prekėms

               Ginčijamo ženklo ar žymens savininkas protesto procese:

               BASF A.G

               Ginčijamas ženklas ar žymuo:

               Nacionalinis ir tarptautinis žodinis prekių ženklas „CARPO“ 5 klasės prekėms

               Protestų skyriaus sprendimas:

               Atsisakyti įregistruoti

               Apeliacinės tarybos sprendimas:

               Atmesti apeliacinį skundą

               Teisiniai pagrindai:

               Klaidingas Reglamento 40/94 (1) 8 straipsnio 1 dalies b punkto taikymas

      (1)  1993 m. gruodio 20 d. Tarybos reglamentas (EB) Nr. 40/94 dėl Bendrijos prekių ženklo, OL L 011, 1994 1 14, p. 0001-0036.


               25.9.2010

               LT

               Europos Sąjungos oficialusis leidinys

               C 260/2

         Teisėjo, pakeičiančio Tarnautojų teismo pirmininką, kaip laikinąsias apsaugos priemones taikantį teisėją, paskyrimas
   2010/C 260/02
   2010 m. rugsėjo 8 d. Tarnautojų teismas, remdamasis Procedūros reglamento 103 straipsnio 2 dalimi, nusprendė, kad laikotarpiu nuo 2010 m. spalio 1 d. iki 2011 m. rugsėjo 30 d. teisėjas H. TAGARAS, 2 osios kolegijos pirmininkas, eis laikinąsias apsaugos priemones taikančio teisėjo pareigas vietoj Tarnautojų teismo pirmininko, jam nesant ar negalint vykdyti savo pareigų.


               16.12.2006

               LT

               Europos Sąjungos oficialusis leidinys

               C 310/34

         (2006/C 310/70)
   Paskutinis Teisingumo Teismo Europos Sąjungos Oficialiajame leidinyje skelbiamas leidinys

         OL C 294, 2006 12 2

   Skelbti leidiniai:

      OL C 281, 2006 11 18

      OL C 261, 2006 10 28

      OL C 249, 2006 10 14

      OL C 237, 2006 9 30

      OL C 224, 2006 9 16

      OL C 212, 2006 9 2

   Šiuos tekstus galite rasti adresu:

               EUR-Lex:http://eur-lex.europa.eu


               24.7.2004

               LT

               Europos Sąjungos oficialusis leidinys

               C 190/20

         (2004/C 190/33)
   Paskutinis Teisingumo Teismo
         Europos Sąjungos Oficialiajame leidinyje
       skelbiamas leidinys

         OL C 179, 2004 7 10

   Skelbti leidiniai:

      OL C 168, 2004 6 26

      OL C 156, 2004 6 12

      OL C 146, 2004 5 29

   Šiuos tekstus galite rasti adresu:

               EUR-Lex: http://europa.eu.int/eur-lex

               CELEX: http://europa.eu.int/celex


title: Byla C-490/06 2007 m. gegužės 10 d. Teisingumo Teismo pirmininko nutartis Europos Bendrijų Komisija prieš Graikijos Respubliką

text:
               4.8.2007

               LT

               Europos Sąjungos oficialusis leidinys

               C 183/30

         2007 m. gegužės 10 d. Teisingumo Teismo pirmininko nutartis Europos Bendrijų Komisija prieš Graikijos Respubliką

   (Byla C-490/06) (1)

   (2007/C 183/57)

      Proceso kalba: graikų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 326, 2006 12 30.


title: Sujungtos bylos T-425/07 ir T-426/07: 2009 m. lapkričio 19 d. Pirmosios instancijos teismo sprendimas byloje Agencja Wydawnicza Technopol prieš VRDT ( 100 ir 300 ) (Bendrijos prekių ženklas — Vaizdinių Bendrijos prekių ženklų 100 ir 300 paraiškos — Pareiškimas dėl apsaugos masto — Reglamento (EB) Nr. 40/94 38 straipsnio 2 dalis (dabar — Reglamento (EB) Nr. 207/2009 37 straipsnio 2 dalis) — Skiriamojo požymio nebuvimas)

text:
               16.1.2010

               LT

               Europos Sąjungos oficialusis leidinys

               C 11/24

         2009 m. lapkričio 19 d. Pirmosios instancijos teismo sprendimas byloje Agencja Wydawnicza Technopol prieš VRDT („100“ ir „300“)
   (Sujungtos bylos T-425/07 ir T-426/07) (1)

   (Bendrijos prekių ženklas - Vaizdinių Bendrijos prekių ženklų „100“ ir „300“ paraiškos - Pareiškimas dėl apsaugos masto - Reglamento (EB) Nr. 40/94 38 straipsnio 2 dalis (dabar - Reglamento (EB) Nr. 207/2009 37 straipsnio 2 dalis) - Skiriamojo požymio nebuvimas)
   2010/C 11/46
   Proceso kalba: lenkų

      Šalys

      Ieškovė: Agencja Wydawnicza Technopol sp. z o.o. (Čenstakava, Lenkija), atstovaujama advokatės D. Rzążewska

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Montalto ir K. Zajfert

      Dalykas

   Du ieškiniai, pareikšti dėl 2007 m. rugsėjo 3 d. VRDT ketvirtosios apeliacinės tarybos sprendimų (bylos R 1274/2006-4 ir R 1275/2006-4), susijusių su prašymais įregistruoti vaizdinius prekių ženklus „100“ ir „300“ kaip Bendrijos prekių ženklus.

      Rezoliucinė dalis

               1.

               Atmesti ieškinius.

               2.

               Priteisti iš Agencja Wydawnicza Technopol sp. z o.o. bylinėjimosi išlaidas.

      (1)  OL C 22, 2008 1 26.


title: Byla T-392/07 2007 m. spalio 12 d. pareikštas ieškinys byloje Strack prieš Komisiją

text:
               8.12.2007

               LT

               Europos Sąjungos oficialusis leidinys

               C 297/46

         2007 m. spalio 12 d. pareikštas ieškinys byloje Strack prieš Komisiją

   (Byla T-392/07)
   (2007/C 297/93)
   Proceso kalba: vokiečių
   Šalys

      Ieškovas: Guido Strack (Kelnas, Vokietija), atstovaujamas advokato H. Tettenborn

      Atsakovė: Europos Bendrijų Komisija
   Ieškovo reikalavimai

               —

               Panaikinti Europos Komisijos sprendimus, priimtus realiai arba numanomai, remiantis atmetimo prezumpcija, įtvirtinta Reglamento (EB) Nr. 1049/2001 8 straipsnio 3 dalyje, tvarkant 2007 m. birželio 20 d. ieškovo paraišką dėl galimybės susipažinti su dokumentais ir 2007 m. liepos 23 d. kartotinę paraišką, arba, nepatenkinus šio reikalavimo, tvarkant 2007 m. rugpjūčio 15 d. kartotines paraiškas

               —

               Priteisti iš Komisijos ieškovo dėl jo paraiškos tvarkymo patirtą neturtinę ir moralinę žalą, išreikštą protinga, tačiau ne mažesne nei simboliška 1 euro suma.

               —

               Priteisti iš Europos Bendrijų Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškovas pateikė paraišką, pirma, dėl galimybės susipažinti su tam tikrais dokumentais, susijusiais su Komisijos pilnai ar iš dalies atmestomis kartotinėmis paraiškomis dėl galimybės susipažinti su dokumentais pagal Reglamentą (EB) Nr. 1049/2001 (1) ir, antra, dėl galimybės susipažinti su dokumentais, susijusiais su byla T-110/04. Jam arba buvo atsisakyta suteikti galimybę susipažinti su šiais dokumentais, arba tokia galimybė nebuvo suteikta per tam numatytus terminus.
   Grįsdamas savo ieškinį, ieškovas teigia, jog atsakovė pažeidė EB 255 straipsnį bei Reglamento Nr. 1049/2001 2 straipsnio 1, 4, 6 ir paskesnes dalis. Be to, ieškovas ypač priekaištauja dėl gero administravimo principų bei Pagrindinių teisių chartijos 41 ir 42 straipsnių pažeidimo.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43).


title: Byla T-236/09: 2009 m. birželio 8 d. pareikštas ieškinys byloje Evropaïki Dynamiki prieš Komisiją

text:
               15.8.2009

               LT

               Europos Sąjungos oficialusis leidinys

               C 193/26

         2009 m. birželio 8 d. pareikštas ieškinys byloje Evropaïki Dynamiki prieš Komisiją
   (Byla T-236/09)
   2009/C 193/42
   Proceso kalba: anglų

      Šalys

      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis ir M. Dermitzakis,

      Atsakovė: Europos Bendrijų Komisija

      Ieškovės reikalavimai

               —

               panaikinti Komisijos sprendimą atmesti ieškovės pasiūlymą atvirajame konkurse RTD-R4-2007-001, 1 dalis „Vidinė vystymo ekspertizė (intra muros)“ ir 2 dalis „Išorės vystymo projektai (extra muros)“ (OL 2007/S 238-288854), apie kurį ieškovei buvo pranešta dviejuose atskiruose 2009 m. kovo 27 d. laiškuose, taip pat visus kitus Komisijos sprendimus, įskaitant tą, kuriuo siūloma sudaryti sutartį laimėjusiam rangovui;

               —

               priteisti iš Komisijos ieškovei 69 445 200 eurų (33 271 920 eurų už 1 dalį ir 36 173 280 eurų už 2 dalį) už patirtą žalą dėl aptariamos konkurso procedūros;

               —

               priteisti iš Komisijos ieškovės nurodytas bylinėjimosi išlaidas, susijusias su šiuo ieškiniu, net jei jis bus atmestas.

      Ieškinio pagrindai ir pagrindiniai argumentai

   Šioje byloje ieškovė prašo panaikinti atsakovės sprendimą atmesti jos pasiūlymą atvirajame konkurse teikti išorės informacinių sistemų vystymo, studijų ir priežiūros paslaugas (RTD-R4-2007-001-ISS-FP7) tiek 1 dalies „Vidinė vystymo ekspertizė (intra muros)“, tiek 2 dalies „Išorės vystymo projektai (extra muros)“ atžvilgiu ir pasiūlyti sutartį laimėjusiam rangovui. Be to ieškovė prašo kompensacijos už tariamą žalą, susijusią su konkursu.
   Pagrįsdama ieškinius ieškovė nurodo šiuos teisinius pagrindus:
   Pirma, ieškovė teigia, kad atsakovė padarė įvairių akivaizdžių vertinimo klaidų ir atsisakė ieškovei pateikti pateisinimus ar paaiškinimus, pažeisdama Finansinį reglamentą (1) ir jį įgyvendinančias nuostatas bei Direktyvą 2004/18 (2) ir EB 253 straipsnį.
   Antra, ieškovė teigia, kad atsakovė pažeidė Finansinį reglamentą įpareigodama konkurso dalyvius išplėsti pasiūlymus prieš jų valą. Be to, ieškovė teigia, kad net preziumuojant, jog atsakovė turėjo tokią teisę, quod non, tai pažeidė gero administravimo, skaidrumo ir vienodo požiūrio principus, kai nusprendė užbaigti sutarties sudarymo procedūrą pasibaigus pratęsimui, o ieškovės nuomone negalima pasirašyti sutarties, jei vienas ar keli pasiūlymai nebegalioja.
   Trečia, ieškovė teigia, kad procedūros rezultatą, nurodytą kvietime dalyvauti konkurse, iškreipė informacija, susijusi su bandymu kliudyti ieškovei įgyvendinti savo teises.
   Be to, ieškovė pateikia specialus argumentus, susijusius su kiekviena dalimi.
   Kalbant apie 1 dalį, ieškovė teigia, kad atsakovė pažeidė vienodo požiūrio ir gero administravimo principus, nes ji nepaisė pašalinimo kriterijų, numatytų Finansinio reglamento 93 straipsnio 1 dalyje ir 94 straipsnyje vieno konsorciumo nugalėtojo nario, kuris pažeidė sutartinius įsipareigojimus atsakovei, atžvilgiu. Be to, ieškovė teigia, kad laimėjusiam konkurso dalyviui buvo leista neteisėtai naudotis šalyse, nepriklausančiose PPO/GPA, įsteigtų įmonių resursais ir kad ši praktika neteisėta.
   Kalbant apie 2 dalį, ieškovė teigia, kad atsakovė neturi leisti konkurso dalyviams, sudariusiems subrangos sutartis su ne PPO/GPA šalimis, dalyvauti konkurso procedūroje, o jei leidžia, tai turi sąžiningai, skaidriai ir nediskriminuojančiai išaiškinti kriterijus, kuriais remiantis ji pašalina vienas įmones ir leidžia dalyvauti kitoms. Todėl, ieškovės nuomone, atsakovė taikė diskriminuojantį požiūrį neaprašydama konkurso dalyvių atrankos kriterijų. Be to, ji teigia, kad nepaisė pašalinimo kriterijų, nustatytų Finansinio reglamento 93 straipsnio 1 dalyje ir 94 straipsnyje ir įgyvendinimo tvarkos 133a ir 134 straipsniuose, bei Direktyvos 2004/18 45 straipsnyje, ir ketino pašalinti iš konkurso įmones, kurios buvo nuteistos ar dalyvavo neteisėtoje veikloje, kaip antai sukčiavimas, korupcija, kyšininkavimas ir profesinis nusižengimas. Ieškovė teigia, kad šioje byloje laimėjęs konkurso dalyvis informavo apie savo dalyvavimą minėtoje veikloje ir apie tai, kad buvo nuteistas Vokietijos teismų.
   Galiausiai ieškovė taip pat teigia, kad atsakovė padarė kelias akivaizdžias vertinimo klaidas abiejų dalių atžvilgiu ir dėl konkurso dalyvio pasiūlymo bendrai valdyti paslaugas, užsakyti paslaugas ir teikti paslaugas kokybės, bei dėl konkurso dalyvio technologinio pasiūlymo, susijusio su konkurso dalimis.

      (1)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74)

      (2)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132)


title: Byla T-629/14: 2014 m. rugpjūčio 21 d. pareikštas ieškinys byloje Jaguar Land Rover/VRDT (Automobilio forma)

text:
               13.10.2014

               LT

               Europos Sąjungos oficialusis leidinys

               C 361/26

         2014 m. rugpjūčio 21 d. pareikštas ieškinys byloje Jaguar Land Rover/VRDT (Automobilio forma)

   (Byla T-629/14)
   2014/C 361/40
   Proceso kalba: anglų

      Šalys

      Ieškovė: Jaguar Land Rover Ltd (Koventris, Jungtinė Karalystė), atstovaujama solisitorių F. Delord ir R. Grewal

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               panaikinti 20014 m. balandžio 24 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos (byla R 1622/2013-2) sprendimą.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: automobilio formą vaizduojantis erdvinis prekių ženklas 12, 14 ir 28 klasių prekėms – Bendrijos prekių ženklo paraiškos Nr. 1 1 3 88  411.

      Eksperto sprendimas: iš dalies atmesti Bendrijos prekių ženklo paraišką.

      Apeliacinės tarybos sprendimas: iš dalies atmesti apeliaciją.

      Ieškinio pagrindai: Reglamento (EB) Nr. 207/2009 dėl Bendrijos prekių ženklo 7 straipsnio 1 dalies b punkto pažeidimas.


title: Byla F-85/09: 2010 m. rugsėjo 14 d. Tarnautojų teismo (pirmoji kolegija) sprendimas byloje Rossi Ferreras prieš Komisiją (Viešoji tarnyba — Pareigūnai — 2001-2002 vertinimo metai — Tarnybinės veiklos vertinimo ataskaita — Panaikinančio sprendimo vykdymas — Teisės akto atšaukimo pasekmės — Tikslų nustatymas)

text:
               20.11.2010

               LT

               Europos Sąjungos oficialusis leidinys

               C 317/48

         2010 m. rugsėjo 14 d. Tarnautojų teismo (pirmoji kolegija) sprendimas byloje Rossi Ferreras prieš Komisiją

   (Byla F-85/09) (1)

   (Viešoji tarnyba - Pareigūnai - 2001-2002 vertinimo metai - Tarnybinės veiklos vertinimo ataskaita - Panaikinančio sprendimo vykdymas - Teisės akto atšaukimo pasekmės - Tikslų nustatymas)
   2010/C 317/85
   Proceso kalba: prancūzų

      Šalys

      Ieškovas: Francisco Rossi Ferreras (Liuksemburgas, Liuksemburgas), atstovaujamas advokato F. Frabetti

      Atsakovė: Europos Komisija, atstovaujama G. Berscheid ir C. Berardis-Kayser.

      Dalykas

   Prašymas panaikinti ieškovo tarnybinės veiklos vertinimo ataskaitą už 2001 m. liepos 1 d. — 2002 m. gruodžio 31 d. laikotarpį.

      Sprendimo rezoliucinė dalis

               1.

               Atmesti F. Rossi Ferreras ieškinį.

               2.

               Priteisti iš F. Rossi Ferreras visas bylinėjimosi išlaidas.

      (1)  OL C 312, 2009 12 19, p. 45.